title: बद्रीनाथ मन्दिर

text: जैसा कि मन्दिर के अभिलेखों में दर्ज है, मन्दिर के पारम्परिक पुजारी शिव की तपस्या करने वाले होते थे, जिन्हें दण्डी सन्यासी कहा जाता था। ये आधुनिक केरल में एक धार्मिक समूह नंबुदिरी समुदाय से संबंधित थे। जब १७७६ ईस्वी में इस समुदाय के आखिरी सदस्य की बिना किसी के उत्तराधिकारी के ही मृत्यु हो गई, तो गढ़वाल के तत्कालीन राजा ने केरल से नंबूदिरि समाज के ही गैर-सन्यासी ब्राह्मणों को पूजा करने के लिए आमंत्रित किया- एक अभ्यास जो आधुनिक समय में भी जारी है। १९३९ तक, भक्तों द्वारा मन्दिर में चढ़ाए गए सभी चढ़ावे रावल (मुख्य पुजारी) को ही दिए जाते थे, परन्तु १९३९ के बाद उनका अधिकार क्षेत्र केवल धार्मिक मामलों तक ही सीमित कर दिया गया। मन्दिर की प्रशासनिक संरचना में शीर्ष पर एक मुख्य कार्यकारी अधिकारी होता है, जो राज्य सरकार आदेश निष्पादित करता है। उसके अतिरिक्त मन्दिर में एक उप मुख्य कार्यकारी अधिकारी, दो ओएसडी, एक कार्यकारी अधिकारी, खाता अधिकारी, एक मन्दिर अधिकारी और मुख्य कार्यकारी अधिकारी की सहायता के लिए एक प्रचार अधिकारी भी होता है। हालांकि बद्रीनाथ उत्तर भारत में स्थित है, परन्तु फिर भी मन्दिर के रावल या मुख्य पुजारी परंपरागत रूप से दक्षिण भारतीय राज्य केरल से चुने गए नंबुदिरी ब्राह्मण ही होते हैं। माना जाता है कि यह परंपरा आदि शंकराचार्य द्वारा शुरू की गई थी, जो दक्षिण भारतीय दार्शनिक थे। उत्तराखण्ड सरकार (राज्य के गठन से पहले उत्तर प्रदेश सरकार) द्वारा केरल सरकार के पास रावल (मुख्य पुजारी) के लिए अनुरोध किया जाता है। उम्मीदवार के लिए कई आवश्यक अहर्ताएं होती हैं: वह ब्रह्मचर्य व्रत का पालन करने वाला होना चाहिए, उसके पास संस्कृत में आचार्य की डिग्री होनी चाहिए, वह मंत्रोच्चारण और पवित्र ग्रंथों को पढ़ने आदि में प्रवीण होना चाहिए, और साथ ही, वह हिंदू धर्म के वैष्णव पंथ से भी होना चाहिए। इसके बाद बद्रीनाथ के रक्षक के तौर पर गढ़वाल नरेश केरल सरकार द्वारा भेजे गए उम्मीदवार को मंजूरी देते हैं। उम्मीदवार को रावल की पदवी देने के लिए एक तिलक समारोह आयोजित किया जाता है, और अप्रैल से नवंबर तक जब मन्दिर खुला रहता है तो उसे वहां नियुक्त किया जाता है।


title: बद्रीनाथ मन्दिर

text: रावल को गढ़वाल राइफल्स और उत्तराखण्ड और उत्तर प्रदेश की राज्य सरकारों द्वारा "हाई होलीनेस" (सबसे पवित्र) की उपाधि प्रदान की जाती है। उन्हें नेपाल के राजघराने में भी काफी उच्च सम्मान प्राप्त होता है। अप्रैल से नवंबर तक रावल मन्दिर के पुजारी के रूप में अपने कर्तव्यों का पालन करता है, और इसके बाद वह या तो ज्योतिर्मठ में रहता है, या वापस केरल में अपने मूल गांव को लौट जाता है। रावल की दिनचर्या अभिषेक के साथ ही प्रत्येक दिन प्रातःकाल ४ बजे से शुरू हो जाती है। वे वामन द्वादशी तक अलकनन्दा नदी पार नहीं कर सकते, और उन्हें पूरे समय ब्रह्मचर्य का पालन करना होता है। रावल की सहायता के लिए ग्राम दीमर से संबंधित गढ़वाली दीमरी पंडित, नायब रावल, धर्मदीकरी, वेदपति, पुजारियों का समूह, पंडा समाधनी, भंडारी, रसोइये, भजन गायक, देवाश्रम का एक लिपिक, जल भरिया (जलापूर्ति सुनिश्चित करने वाला) और मन्दिर के चौकीदारों की तैनाती की जाती है। बद्रीनाथ उत्तर भारत के उन कुछ मन्दिरों में से एक है, जो मुख्यतः दक्षिण में प्रचलित श्रौतसूत्र परंपरा की प्राचीन तंत्र-विधि का पालन करता है।


title: बद्रीनाथ मन्दिर

text: बद्रीनाथ जाने के लिए तीन ओर से रास्ता है। रानीखेत से, कोटद्वार होकर पौड़ी (गढ़वाल) से ओर हरिद्वार होकर देवप्रयाग से। ये तीनों रास्ते कर्णप्रयाग में मिल जाते है। राष्ट्रीय राजमार्ग ७ बद्रीनाथ से होकर गुजरता है। यह राजमार्ग पंजाब के फाजिल्का नगर से शुरू होकर भटिण्डा और पटियाला से होता हुआ हरियाणा के पंचकुला, हिमाचल प्रदेश के पाओंटा साहिब और उत्तराखण्ड के देहरादून, ऋषिकेश, देवप्रयाग, रुद्रप्रयाग, कर्णप्रयाग, चमोली तथा जोशीमठ इत्यादि नगरों से होते हुए बद्रीनाथ पहुँचता है, और यहां से आगे बढ़ते हुए भारत-चीन सीमा पर स्थित ग्राम माणा में पहुंचकर समाप्त हो जाता है। केदारनाथ की ओर से भी गौरीकुंड से गुप्तकाशी, चोक्ता (चोटवा), गोपेश्वर और जोशीमठ होते हुए सड़क मार्ग को लगभग २२१ किमी की दूरी तय कर बद्रीनाथ मन्दिर तक पहुंचा जा सकता है।


title: बद्रीनाथ मन्दिर

text: कभी हरिद्वार से इस यात्रा में महीनों लग जाते थे, परन्तु अब बेहतर सड़क मार्ग बन जाने के कारण हफ्ते-भर से भी कम समय में ही यह यात्रा हो जाती है। जोशीमठ से बद्रीनाथ की दूरी लगभग ५० किलोमीटर है। यहाँ से १२ किलोमीटर की दूरी पर विष्णुप्रयाग है, जहाँ अलकनंदा और धौलीगंगा नदियों का संगम होता है। विष्णुप्रयाग से लगभग १० किमी दूर गोविन्दघाट है, जहाँ से एक रास्ता सीधा बद्रीनाथ को जाता है, और दूसरा घांघरिया होते हुए फूलों की घाटी एवं हेमकुंट साहिब को जाता है। गोविन्दघाट से मात्र ३ किमी की दूरी पर पांडुकेश्वर है। पांडुकेश्वर से १० किमी आगे हनुमानचट्टी, और वहां से ११ किमी की दूरी पर स्थित है बद्रीनाथ।


title: बद्रीनाथ मन्दिर

text: बद्रीनाथ जाने के लिये परमिट की जरुरत पडती है, जो कि जोशीमठ के एसडीएम द्वारा बनाया जाता है। इसे जोशीमठ से बद्रीनाथ के बीच में ट्रैफिक कंट्रोल के लिए लागू किया जाता है। रास्ते में ट्रैफिक बहुत होने के कारण से बेरियर लगाए जाते है और इस परमिट के माध्यम से ही पुलिस ट्रैफिक कंट्रोल करती है। २०१२ में, मन्दिर प्रशासन ने मन्दिर के आगंतुकों के लिए एक टोकन प्रणाली की शुरुआत की। टोकन स्टैंड में लगे तीन स्टालों से यात्रा के समय को इंगित करने वाले टोकन प्रदान किए जाते हैं। प्रत्येक भक्त को गर्भगृह का दौरा करने के लिए १०-२० सेकंड आवंटित किया जाता है। मन्दिर में प्रवेश करने के लिए पहचान का प्रमाण साथ होना अनिवार्य है।


title: पॉल ढालके

text: जिन लोगों ने न केवल बौद्ध साहित्य द्वारा बल्कि बौद्ध जीवन द्वारा जर्मन निवासियों को बौद्ध धर्म के प्रेमी तथा प्रशंसक बनाया, उनमें डॉ॰ पॉल ढालके (Paul Dahlke) का नाम प्रमुख है। यूरोपीय देशों में बौद्ध साहित्य का सबसे अधिक प्रचार जर्मनी में है।


title: पॉल ढालके

text: सन् 1865 के जनवरी मास की 25 तारीख को पूर्व एशिया के ओस्टेड-रोड नगर में पॉल नामक एक बालक का जन्म हुआ। विद्यार्थी जीवन में पॉल की गिनती श्रेष्ठ विद्यार्थियों में न थी। शिक्षक को संतुष्ट रखने के लिये वह थोड़ी देर पढ़ता और फिर बस। बाकी समय में उसे अपने निजी काम बहुत थे- सिक्के, पक्षी, अंडे, मेंढक आदि इकट्ठे करना।


title: पॉल ढालके

text: 18 वर्ष की उम्र में स्कूली शिक्षा समाप्त कर पॉल ढॉलके ने डॉक्टरी पढ़ना आरंभ किया। उस समय वह सबसे बढ़कर परिश्रमी विद्यार्थी माना जाता था। उसके लिए हुए प्रोफैसरों के व्याख्यानों के नोट सबके काम आते।


title: पॉल ढालके

text: शिक्षा समाप्त कर होम्योपैथिक चिकित्सा करते डॉ॰ ढालके को बहुत दिन नहीं हुए थे कि उनी प्रैंक्टिस चमक उठी। 33 वर्ष की ही उम्र में उनके पास इतना पैसा हो गया था कि वे संसार की यात्रा के लिये निकल सकें। उस समय तक उन्हें बौद्ध धर्म का कुछ भी परिचय न था। संभव है, इस यात्रा में ही उन्हें कहीं कुछ परिचय मिला हो।


title: पॉल ढालके

text: कुछ समय बाद अवकाश मिलने पर उन्होंने फिर यात्रा आरंभ की। इस बार उद्देश्य स्पष्ट था, बौद्ध धर्म और भारत की विस्तृत जानकारी प्राप्त करना। आपने अपने इस प्रवासकाल में सिंहल और वर्मा में रहकर पालि भाषा के अध्ययन तथा बौद्ध भिक्षुओं के निकट संपर्क में रहकर जो ज्ञान प्राप्त किया, अपने स्वतंत्र अध्ययन और मनन से आपने उसपर मौलिकता की छाप लगा दी। जर्मन भाषा में आपने बौद्ध धर्म संबंधी अनेक ग्रंथ लिखे। उनमें से कई जापानी तथा अंग्रेजी आदि विदेशी भाषाओं में भी अनुवादित हो चुके हैं। उनके द्वारा लिखी गई बौद्धधर्म और विज्ञान तथा बौद्धधर्म और मनुष्य के जीवन में उसका स्थान ये दो अंतिम ग्रंथ तो बड़े ही अद्भूत हैं। उनके पढ़ने से प्रतीत होता है कि शॉपनहार के बाद जर्मनी ने जा विचारक पैदा किए, उनमें डॉ॰ ढालके का स्थान किसी से कम नहीं।


title: पॉल ढालके

text: आपने अपने घर का नाम रखा था - 'बौद्धगृह', जो सचमुच ही बौद्धगृह जैसा था। इसके द्वार बौद्ध शिल्पकला के अद्वितीय नमूने थे, प्रसिद्ध साँची द्वारों की नकल। सीढ़ियाँ तक विशेष आशय को लेकर बनाई गई थीं। आठ सीढ़ियों का मतलब है बौद्धो का आर्य अष्टांगिक मार्ग तथा 12 सीढ़िययों का मतलब द्वादशांग प्रतीत्य समुत्पाद (= प्रत्यय से उत्पत्ति का सिद्धान्त) आगे की रेत की पहाड़ी पर बने बहुत से कमरे, योगाभ्यसियों के रहने तथा ध्यान आदि के लिये थे। मध्य का बड़ा कमरा बुद्धमंदिर था जिसकी एक दीवार पर तीन शिलाशिल्पी बीच में भगवान बुद्ध की सुंदर मूर्ति और दोनों ओर जर्मन भाषा में भगवान बुद्ध के सुंदर उपदेश उत्कीर्ण थे।


title: पॉल ढालके

text: अपने उस बौद्धगृह को यूरोप में बौद्ध संस्कृति के प्रसार का एक महान केंद्र बनाने के लिये डॉ॰ ढालके से जो कुछ बन पड़ा, सब कुछ किया। अपनी होम्योपैथिक की प्रैक्टिस से वे जितना कमाते थे, सब इसी केंद्र की उन्नति में खर्च कर देते थे। उनकी बहनें भी इस कार्य में उनकी बड़ी सहायक थीं।


title: डोम्सडे पुस्तक

text: डोम्सडे पुस्तक, इंग्लैड का भूसर्वेक्षण संबंधी विवरण देनेवाली पुस्तक। यह सर्वेक्षण सन् 1086 में विजेता विलियम के आदेश से उसके अफ्सरों द्वारा कराया गया था। इसका उद्देश्य भूमिकर तथा अन्य कर लगाने के इरादे से आवश्यक जानकारी एवं तथ्य एकत्र करना था। राजसत्ता के अधीन जमीन जायदाद का मूल्यांकन भी इसका लक्ष्य था। इसकी सहायता से विलियम को अपने सामंतों की धनसंपत्ति का तथा उनकी शक्ति का भी पता लग सकता था। यह दो खंडों में तैयार की गई थी। पहले खंड में अधिकांश इंग्लैंड की भूमियों, संपत्तियों, कृषकों, आदि का विवरण दिया गया है और दूसरे में केवल इसेक्स, सफोक तथा नारफोक नामक काउंटियों का ब्योरा है। कंबरलैंड, नार्दबर लैड तथा लंदन संबंधी विवरण छोड़ दिए गए हैं। उत्तर आंग्ल सैक्सन काल तथा नार्मन विजय के प्रारंभिक काल की भूमि संबंधी तथ्य प्राप्त करने के लिये यह विवरिणी सर्वाधिक महत्वपूर्ण साधन है।


title: हरिदास ठाकुर

text: हरिदास ठाकुर (जन्म 1451 या 1450) महान वैष्णव सन्त थे। उन्होने हरे कृष्ण आन्दोलन के आरम्भिक प्रसार में महती भूमिका अदा की। रूप गोस्वामी तथा सनातन गोस्वामी के अतिरिक्त वे चैतन्य महाप्रभु के वे प्रमुख शिष्य थे।


title: हरिदास ठाकुर

text: हरिदास ठाकुर का जन्म खुलना जिले (सम्प्रति बंगलादेश में) के बूढ़न ग्राम में सं0 1507 में एक ब्राह्मण कुल में हुआ। इनके पिता का नाम सुमति तथा माता का गौरी था। ये छह महीने के थे तभी पिता की मृत्यु हुई और माता सती हो गई। मरने के पहले बालक को पिता ने एक कुटुंबी को सौंप दिया था जो कारणवश मुसलमान हो गया था पर उसने सच्चाई से इनकी धर्मरक्षा करते हुए पालन किया और कुछ बड़े होते ही पिता का अंतिम संदेश सुनाकर इन्हें विदा कर दिया। तदनुसार इन्होंने नामजप का व्रत लिया और एकांत सेवन करने लगे। इनकी ख्याति बढ़ी जिससे एक दुष्ट धनी ने एक वेश्या को परीक्षार्थ इनके पास भेजा पर फल उलटा हुआ। वह स्वयं भक्त हो गई। ये यहाँ से अन्यत्र चले गए पर वहाँ के नवाब ने एक यवन को हिंदू धर्मानुसार आचरण करते सुनकर पकड़ मँगवाया और बेंत मारते-मारते प्राण लेने का दंड दिया, पर ये समाधि में रत थे अत: बच गए। इस पर नवाब ने क्षमायाचना की। यहाँ से ये फुलिया जाकर कुछ दिन रहे और फिर बलराम आचार्य के पास चाँदपुर गए। यहीं श्री रघुनाथदास ने इनके सत्संग से लाभ उठाया था। यहाँ से यह श्री अद्वैताचार्य के पास शांतिपुर गए और वहाँ से श्री गौरांग के बुलाने पर नदिया पहुँचे। श्री नित्यानंद के साथ ये हरि-नाम-प्रचार में लग गए। यहाँ से ये जगदीशपुरी गए। ये तीन लाख नामजप के व्रती थे और उसे अंत तक निबाहा। सं0 1582 में यहीं इनका शरीर छूटा। समुद्र के किनारे इनका पक्का गोल समाधिमंदिर है, जिसके कुएँ का पानी मीठा है।


title: टकसाल

text: टकसाल (Mint) उस कारखाने को कहते हैं जहाँ देश की सरकार द्वारा, या उसके दिए अधिकार से, मुद्राओं का निर्माण होता है। भारत में टकसालें कलकत्ता, मुंबई, हैदराबाद और नोएडा, उ॰प्र॰ में हैं।


title: टकसाल

text: मुद्राओं का सर्वप्रथम निर्माण संभवत: ईसा पूर्व आठवीं शताब्दी में लघु एशिया के लिडिया प्रदेश में हुआ। लगभग इसी काल में इनका चलन चीन में आरंभ हुआ और वहाँ से इनकी प्रथा जापान और कोरिया में फैली। निश्चित रूप से कहना कठिन है कि भारत में इनका निर्माण कब प्रारंभ हुआ, किंतु चौथी शताब्दी ईसा पूर्व में अवश्य हो गया था।


title: टकसाल

text: अति प्राचीन काल से मुद्राएँ धातु की बनती आई हैं। इस कार्य के लिए इलेक्ट्रम (एक धातु जिसमें सोना और चाँदी प्राकृतिक रूप से मिले रहते हैं), सोना, चाँदी ताँबा ओर काँसे (ब्रांज / bronze) का प्रयोग होता आया है। इनके सिवाय सीसा, लोहा, एल्यूमिनियम तथा निकल का भी आधुनिक काल में प्रयोग हुआ है।


title: टकसाल

text: पहले शुद्ध सोने या चाँदी की मुद्रा बनाने को महत्व दिया जाता था, क्योंकि व्यापार में अन्य देशों के लोग ऐसी मुद्राओं को सहर्ष स्वीकार कर लेते थे, किंतु यह देखा गया कि सोना या चाँदी में ताँबे का योग देने से न केवल धातु का मूल्य कम पड़ता है वरन् उसमें कठोरता आ जाने के कारण मुद्राएँ शीघ्र घिसती नहीं ओर चलन में अधिक दिन रह पाती हैं। पर क्षय होना जंग या मुर्चा लगने के कारण भी हो सकता है और ताँबे की अधिक मात्रा की उपस्थिति यह दोष उत्पन्न कर देती है। अत: यह आवश्यक है कि ताँबे की मिलावट इतनी ही की जाए कि संक्षरण न होने पाए।


title: टकसाल

text: ग्रीक देश में सर्व प्रथम सोने और चाँदी के सिक्के शुद्ध धातु के बनाए जाते थे, किंतु रोम सम्राटों के काल में इनमें ताँबा मिलाया जाने लगा। रोम साम्राज्य के अंतिम काल के सिक्कों में दो प्रतिशत, या इससे भी कम, सोने का अंश होता था। मध्यकाल के पश्चिमी यूरोप में फिर शुद्ध धातुओं का व्यवहार होने लगा। इंग्लैंड में 22 कैरेट के (11/12 शुद्ध) सोने का व्यवहार सन् 1526 से आरंभ हुआ। सैक्सन काल के इंग्लेंड में सिक्कों की चाँदी के 40 भाग में 3 भाग मिश्रधातु रहती थी, किंतु बाद में अधिक खोट मिलाने लगे। सन् 1920 में चाँदी का अंश आधा बांध दिया गया। फ्रांस में तथा अन्य अनेक देशों के सोने और चाँदी, दोनों प्रकार, के सिक्कों के दस अंश में नौ अंश शुद्ध धातु रहती है। भारत में सन् 1941 तक इन्हीं दोनों धातुओं के सिक्कों के 12 अंश में 11 अंश शुद्ध धातु रहती थी, पर इस वर्ष के पश्चात् चाँदी के सिक्कों में चाँदी का भाग आधा कर दिया गया।


title: टकसाल

text: संयुक्त राज्य अमरीका, में सन् 1934 से दस भाग में से नौ अंश शुद्ध तथा भार में 15 5/21 ग्रेन सोने के डॉलर का प्रचलन आरंभ हुआ। द्वितीय विश्वयुद्ध के मध्य, सन् 1942 से पाँच सेंट की मुद्राएँ 25 प्रतिशत चाँदी, 56 प्रतिशत ताँबा तथा 9 प्रतिशत मैंगनीज की बनने लगीं, किंतु सन् 1945 से इस मिश्रधातु के स्थान पर 75 प्रतिशत ताँबा 25 प्रतिशत निकल की मिश्रधातु का प्रयोग आरंभ किया गया। 1946 ई0 से पूर्व इस देश के चाँदी के सिक्कों में 90 प्रतिशत चाँदी और 10 प्रतिशत ताँबा रहता था।


title: टकसाल

text: छोटी मुद्राओं के लिए फ्रांस ने 95 प्रतिशत ताँबा, 4 प्रतिशत टिन और 1 प्रतिशत जस्ते का प्रयोग आरंभ किया और इसकी देखा-देखी प्राय: अन्य सब देश भी यही करने लगे। सन् 1861 में चाँदी के स्थान पर बेल्जियम में एक ताम्रनिकल (क्यूप्रो निकेल) धातु का, जिसमें 75 प्रतिशत ताँबा और 25 प्रतिशत निकल रहता है, प्रयोग आरंभ हुआ। 1947 से मुद्राओं में चाँदी के स्थान पर इसी धातु का प्रयोग इंग्लैंड में आरंभ हुआ और शीघ्र ही अन्य देशों में भी होने लगा। निकल-पीतल के सिक्के भी, जिसमें 79 प्रति शत ताँबा, 20 प्रति शत जस्ता तथा 1 प्रति शत निकल रहता है, अनेक देशों में बनते हैं। संयुक्त राज्य अमरीका, के एक सेंट की मुद्राएँ काँसे के स्थान पर फरवरी 1943 से जस्ते की तह चढ़े हुए इस्पात की बनाई जाने लगीं, किंतु दस महीने बाद इनका बनाना बंद कर दिया गया।


title: टकसाल

text: प्राचीन काल में मुद्राएँ उत्कीर्णित ठप्पों के बीच रखकर और हथौड़े की चोट देकर बनाई जाती थीं। भारत के देशी राज्यों में यह रीति 19वीं शती तक प्रचलित थी। कहीं-कहीं सिक्के ढाले भी जाते थे। आधुनिक टकसालों में निर्माणकार्य मुख्यत: मशीनों द्वारा संपादित होता है। यह आठ पदों में पूरा किया जात है-


title: टकसाल

text: (1) मुद्रानिर्माण के लिए धातु का शोधन - इस कार्य के लिये विद्युत अपघटन (electrolysis) विधि अपनाई जाती है;


title: टकसाल

text: (2) शुद्ध धातुओं के मिश्रण को गलाकर सिलों में ढालना,


title: टकसाल

text: (3) सिलों को बेलकर पट्टियाँ (fillets or strips) बनाना - यह कार्य ढाली हुई सिलों, या पासों, को बारबार कई बेलनों के बीच से निकालकर पूरा किया जाता है। अंतिम बेलन सबसे कम व्यास के होते हैं। जब वांछित मोटाई की पट्टियाँ प्राप्त हो जाती हैं तब इनमें से एक या दो चकतियाँ काटकर तौली जाती हैं। यदि ये अधिक भारी हुई तो पट्टी को फिर बेलकर पतला करते हैं;


title: टकसाल

text: (4) निरंक चकतियों को मशीनों द्वारा काटना ;


title: टकसाल

text: (5) चकतियों का तापानुशीतन तथा सफाई - चकतिया को भट्ठियों में गरमकर ठंढा करते हैं, जिससे वे कुछ कोमल हो जाती हैं। इस क्रिया के पश्चात् उनका रंग काला सा हो जाता है। तब ये गरम तनु सल्फ्यूरिक अम्ल तथा बाइक्रोमेट के मिश्रण में डाल दी जाती हैं। इसमें से ये स्वच्छ होकर निकलती हैं। धोने से अम्ल दूर हो जाता है और तब ये सुखा ली जाती हैं।


title: टकसाल

text: (6) चकतियों का स्थूलन (upsetting) - बेलन द्वारा उनके किनारों को उठा हुआ बनाया जाता है। यह इसलिए कि व्यवहार में आने पर तैयार मुद्रा के अंकादि घिसे नहीं। इसी समय किनारों पर अक्षर, या कोई डिजाइन, डाल दी जाती है। ऐसे कुछ भारतीय सिक्कों पर खड़ी धारियाँ या दाँत रहते हैं।


title: टकसाल

text: (7) भार की परीक्षा - चकतियों को तौलकर अधिक या कम भारवालों को अलग करते हैं। सदोष चकतियों को निकालकर फिर से गला डालते हैं।


title: टकसाल

text: (8) चकतियों को ठप्पों के बीच में दबाकर मुद्रा बनाना - प्रत्येक चकती नीचेवाले ठप्पे पर रखी जाती है और ऊपरवाला ठप्पा उसपर जोर से आकर गिरता है। दवाब से कोमल धातु, श्यान ठोस की भाँति, ठप्पों के स्थानों को भर देती है, किंतु चोट पड़ने के समय चकती को एक कंठा घेरे रहता है, जिसके कारण चकती चौड़ाई की ओर नहीं बढ़ पाती। यह सब काम अब यंत्र से होता है। ठप्पे कठोर कार्बन इस्पात के बने होते हैं। इनमें से प्रत्येक लगभग 50,000 मुद्राएँ बनाने के पश्चात् काम का नहीं रहता।


title: टकसाल

text: अंत में प्रत्येक मुद्रा को देखकर तथा तौलकर उसकी परीक्षा की जाती है। देखने वाले के सम्मुख ये मुद्राएँ चलपट्टों पर रखी इस प्रकार आती हैं कि पारी पारी से उनका चित और पट्ट भाग ऊपर आ जाता है। कम मूल्य की मुद्राओं को छोड़कर, अन्य की तौल भी जाँची जाती है। यह कार्य स्वयंचालित तराजुओं से लिया जाता है। पूर्वोक्त परीक्षाओं में सच्ची उतरने पर ही मुद्राएँ टकसाल से बाहर चलन में आती हैं।


title: टकसाल

text: वह विधि है जिसके द्वारा यह जाँच की जाती है कि सिक्कों की मिश्रधातुओं में भिन्न भिन्न धातुओं का अनुपात निर्धारित सीमा के अनुसार है या नहीं। दो या अधिक धातुओं की मिश्रधातु से साधारणतया सिक्कों का निर्माण होता है। मिश्रधातु की अवयव धातुओं का अनुपात निश्चित रूप से निर्धारित रहता है। मिश्रधातु की अवयव धातुओं का अनुपात निश्चित रूप से निर्धारित रहता है। सिक्का बनाने के पूर्व, मिश्रधातु की अवस्था में ही, आमापन अधिक महत्वपूर्ण होता है। सिक्का बन जाने के बाद आमापन बतौर जाँच के हो सकता है। सिक्के में यदि एक ही धातु हो तो धातु और सिक्का दोनों का आमापन समान रूप से आवश्यक है, जिससे धातु में ऐसे हानिकारक अपद्रव्य न प्रविष्ट हो जाएँ जिनसे सिक्का निर्माण की अनेक अवस्थाओं में धातु की कार्यकारिता और गुणों पर गंभीर कुप्रभाव पड़े, या प्रचलित हो जाने पर सिक्के के गुणों में अंतर हो जाए।


title: टकसाल

text: काँसा, ताँबा-निकल, निकल-पितल और रजत की मिश्रधातु से भारत में सिक्के बनते रहे हैं। शुद्ध निकल का प्रयोग 1946 ई. में, जब सिक्कों में चाँदी का प्रयोग धीरे धीरे समाप्त किया जाने लगा, प्रारंभ हुआ। काँसे के सिक्के में ताँबा, टिन और जस्ते का, ताँबा, निकल सिक्के में ताँबा और निकल का, निकल-पीतल सिक्के में ताँबा, निकल और जस्ते का, तथा रजतमिश्र धातु के सिक्के में साधारणतया केवल चाँदी का आमापन किया जाता है। शुद्ध निकल के सिक्कों में निकल और हानिकारक अपद्रव्य के रूप में कार्वन, गंधक आदि का आमापन होता है। धातुओं के आमापन की विधियों का संक्षिप्त वर्णन नीचे दिया जा रहा है।


title: टकसाल

text: ताँबे के आगणन की दो विधियाँ हैं, आयतनमितीय विधि और भारमितीय विधि।


title: टकसाल

text: इसमें तापन द्वारा मिश्रधातु या सिक्के के तुले हुए भाग को तनु नाइट्रिक अम्ल में विलीन किया जाता है। अभिक्रिया की समाप्ति और सिक्के के टुकड़े के पूर्णत: विलीन होने पर विलयन को वाष्म्पीकरण द्वारा लगभग सुखा लेते हैं। काँसे का सिक्का होन पर, उत्मुक्त टिन आँक्साइड को छानकर, जल से भली प्रकार धो लेते हैं और विलयन या छनित में इतना ऐमोनियम हाइड्रोक्साइड मिलाते हैं कि वह अल्प एमोनियामय हो जाय। इसके बाद इस विलयन में ठोस पोटासियम आयोडाइड, या उसका सांद्र विलयन मिलाते हैं, जिससे आयोडोन उन्मुक्त होता है। स्टार्च विलयन को सूचक (indicator) बनाकर उन्मुक्त आयोडीन के साथ मानक सोडियम थायोसल्फेट से अनुमापन (titration) करते हैं। इसी विधि से शुद्ध विद्युद्विश्लेषित ताँबे के प्रति आंमापन करके सोडियम थायोसल्फेट का मानकीकरण करते हैं।


title: टकसाल

text: इसमें सिक्के या मिश्रधातु के तुले हुए परिमाण को तनु सल्फूरिक और नाइट्रिक अम्ल के मिश्रण में विलीन करते हैं। यदि आवश्यक हो तो मिश्रधातु के पूर्णत: विलीन होने पर विलयन को छान लेते है और उसका तनूकरण करके, उसके अंदर तुला हुआ प्लैटिनम गाँज़ ओर प्लैटिनम तार रखकर, बैटरी के ऋण तथा धन ध्रुवों से जोड़कर विलयन का विद्युत अपघटन करते हैं। विलयन का ताँबा गाँज़ पर संचित होता है। संचयक्रिया पूर्ण होने पर गाँज को पानी और ऐलकोहल से धोने के बाद सूखाकर तौलते हैं। गाँज के भार में वद्धि से, आमापन के लिये लिए हुए सिक्के या मिश्रधातु के तुले हुए परिमाण में ताँबे की मात्रा ज्ञात होती है, जिससे ताँबे की प्रतिशतता की गणना की जाती है।


title: टकसाल

text: इसमें मिश्रधातु या सिक्के के तुले हुए परिमाण को तनु नाइट्रिक अम्ल में, आवश्यक हुआ तो तापन द्वारा, विलीन करते हैं। मिश्रधातु के पूर्णतया विलीन होने पर विलयन को गरम धातु पट्ट पर रखकर, कुछ सांद्र करके एवं पुन- तनु करके, फिर से उसे गरम धातु पट्ट पर रख देते हैं, ताकि उत्मुक्त टिन आँक्साइड नीचे बैठ जाए। टिन ऑक्सइड में फिल्टरपत्र की थोड़ी सी लुगदी मिलाकर छानते हैं और छनित को ताँबे से मुक्त होने तक एक प्रतिशत नाइट्रिक अम्ल से अच्छी तरह घोते हैं। अवक्षेप को सुखाने के बाद, पोर्सिलेन की तुली हुई मूषा (crucible) में प्रज्वलित करके ठंढा कर तौलते हैं। इस प्र्रकार प्राप्त टिन ऑक्सइड के भार से सिक्के या मिश्रधातु में टिन का प्रतिशत मालूम हो जाता है।


title: टकसाल

text: यदि सिक्के या मिश्रधातु में ताँबा और टिन हो, तो उसे अलग करने के बाद अवशिष्ट विलयन में उपस्थित निकल का भारमितीय आगणन मिम्नलिखित प्रकार से किया जाता हैं।


title: टकसाल

text: (क) डाइ-मेथिल ग्लाइ ऑक्सिम लवण के रूप में, सिक्के या मिश्रधातु को उपयुक्त रीति से अम्ल में विलीन किया जाता है। विलयन की उचित मात्रा को तनु करके तनु ऐमोनियम हाइड्रॉक्साइड के मिश्रण से हल्का क्षारीय बनाते हैं। विलयन को गरम करते हैं और गरम विलयन में डाइ-मेथिल-ग्लाइ-ऑक्सिम का ऐलकोहली विलयन अधिकता के साथ मिलाते हैं, जिससे निकल लाल यौगिक के रूप में अवक्षिप्त हो जाता है। इसके बाद विलयन को ऐमोनियम हाइड्रॉक्साइड द्वारा स्पष्ट क्षारीय बनाकर, गरम धातुपट्ट पर जमने के लिये रख छोड़ते हैं। इसके बाद लाल योगिक को तौली हुई छिद्रित मूषा में छानकर और धोकर, भार के स्थिर होने तक 1200-1250 सें. तक गरम करते हैं। इस प्रकार प्राप्त लाल योगिक के भार से सिक्के या मिश्रधातु में निकल के प्रतिशत की गणना करते हैं। निकल मुद्रा में निकल कम से कम 99 प्रतिशत रहना चाहिए। अपद्रव्यों में लोहा 0.2 प्रतिशत, कार्बन 0.6 प्रतिशत और गंधक 0.004 प्रतिशत क्षम्य हैं।


title: टकसाल

text: (ख) विद्युत अपघटन आगणन - ताँबे के समान निकल का भी वैद्युत आगणन किया जा सकता है। सिक्के या मिश्रधातु के तुले हुए अंश से, यदि हो तो ताँबा और टिन अलग करके और विलयन को तीव्र ऐमोनियामय करके, उसमें एमोनियम सल्फेट मिलाते हैं। जैसा ताँबे के विद्युद्विश्लेषिक निर्धारण के अंतर्गत वणित है, सेल के ऋणाग्र प्लैटिनम गाँज पर इस विलयन का सारा निकल संचित होता है। इस प्रकार संचित निकल के भार से मिश्रधातु में निकल के प्रतिशत की गणना की जाती है।


title: टकसाल

text: मिश्रधातु या सिक्के से ताँबा, निकल आदि अन्य धातुओं को अलग करने के बाद उसे जस्ते के लिए आमापित करते हैं। अन्य धातुओं को अलग करने के बाद विलयन की आवश्यक मात्रा को उदासीन करके उसमें इतना सल्फयूरिक अम्ल मिलाते हैं कि विलयन की अंतिम अम्लीय सांद्रता 0.1 नार्मल हो जाय। विलयन में हाइड्रोजन सल्फाइड गैस की तीव्र धारा प्रवाहित करते हैं, जिससे जिंक सल्फाइड अवक्षिप्त हो जाता है। अवक्षेपण पूरा होने पर विलयन को थोड़ी देर के लिए रख छोड़ते हैं और फिर उसे छानकर अवक्षेप को पानी से अच्छी तरह धोते हैं। अवक्षेप को सुखाने के बाद तुली हुई पोर्सिलेन मूषा में सावधानी के साथ जलाते हैं, जिससे सल्फाइड ऑक्साइड में बदल जाता है। प्राप्त जिंक ऑक्सइड के भार से मिश्रधातु, या सिक्के, में जस्ते के प्रतिशत की गणना कर लेते हैं।


title: टकसाल

text: यद्यपि अब भारतीय सिक्कों में चाँदी का प्रयोग पूर्णत: समाप्त हो गया है और सन् 1946 के पूर्व जिन सिक्कों में मुख्य धातु चाँदी होती थी उनमें चाँदी का स्थान शुद्ध निकल ने ले लिया है, फिर भी भारतीय टकसालों में प्रयुक्त चाँदी के आमापन की विधि का उल्लेख कर देना आवश्यक है।


title: टकसाल

text: 1851 ई0 में कलकत्ते की टकसाल में चाँदी के आमापन की भारतीय विधि का आविष्कार हुआ। सिक्कों और धातु मुद्राओं में चाँदी का आमापन करने के लिये शताधिक वर्षों तक इस विधि का प्रयोग हुआ। अन्य सभी देशों की टकसालें चाँदी के आमापन के लिये एक मात्र एक मात्र गे-लूसाक (Gay-lussac) की विधि का प्रयोग करती है, जबकि भारत में देशी विधि का प्रयोग होता था और इस दावे के साथ कि भारतीय विधि गे-लूसाक विधि से अधिक न सही, उसके बराबर परिशुद्ध परिणाम अवश्य देती है। इस विधि का संक्षिप्त वर्णन निम्नलिखित है :


title: टकसाल

text: धातुमुद्रा या सिक्के की निश्चित मात्रा लेकर उसके चाँदी को रजत क्लोराइड के रूप में अवक्षिप्त कर लिया जाता है। रजत क्लोराइड के भार से सिक्के या धातुमुद्रा की शुद्धता सीधे ही ज्ञात हो जाती है। आमापन के लिये धातुमुद्रा का परिमाण 18.821 ग्रेन निश्चित है और यदि यह धातुमुद्रा शुद्धरजत की बनी हो तो 25 ग्रेन रजत क्लोराइड प्राप्त होता है। धातुमुद्रा को खास आकार प्रकार की, घिसे कांच की, डाटदार बोतल में तनु नाइट्रिक अम्ल में विलीन करते हैं। विलयन पूर्ण होने पर उसे और भी तनु करके, उसमें तनु हाइड्रोक्लोरिक अम्ल मिलाकर चाँदी को क्लोराइड के रूप में अवक्षिप्त कर लेते हैं। हलोर यंत्र (shaking machine) में हलोरने से क्लोराइड आसानी से बैठ जाता है। अत: यंत्र में हलोरकर और फिर बोतल में पानी भरकर एक ओर रख छोड़ते हैं। इसके बाद साइफन से अधिपृष्ठ (supernatant) द्रव सावधानी से निकालते हैं, जिससे कि रजत क्लोराइड न निकल जाए और बोतल में फिर पानी भरते हैं। इसके बाद जलपूरित द्रोणी (trough) में स्थित वेजकाठ (wedgewood) प्याले में, बोतल का मुँह नीचे करके, सारा क्लोराइड एक साथ उलट देते हैं। फिर प्याले के अतिरिक्त जल को गिराकर, काँच की छड़ से थपकाकर, क्लोराइड को तोड़कर सुखा लेते हैं। अच्छी तरह सुखाने पर सारा रजत क्लोराइड एक टिकिया बन जाता है। इसे गरम रहते ही चिमटी से उठाकर आमापन तुला के अपनेय (removable) पलड़े पर रखकर तौलने के लिये प्लैटिनमइरीडियम के बाटों का, जो भारतीय टकसालों के लिये ही बने होते हैं, प्रयोग होता है। इनमें "1000" अंकित बाट का भार 25 ग्रेन और छोटे बाट अनुपात में कम भार के होते हैं। इस प्रकार मिश्रधातु का संघटन, अर्थात् धातुमुद्रा में चाँदी की शुद्धता, बिना गणना के मालूम हो जाती है।


title: डॅनवर

text: डॅनवर ("Denver") संयुक्त राज्य अमेरिका के कोलोरैडो राज्य की राजधानी और सबसे बड़ा नगर है। यह रॉकी पर्वत की तलहटी में दक्षिणी प्लैट नदी तट बसा हुआ है। इस नगर के लिए एक उपनाम है "द माइल हाई सिटी" अर्थात मील ऊँचा नगर, क्योंकि यह समुद्र तल से बहुत ऊँचाई पर बसा हुआ है। डेनवर के राज्य राजधानी भवन पर स्थित एक बिन्दू पर यह ५,२८० फीट (१,६०९ मीटर) ऊँचा है। डेनवर, डेनवर ब्रोंकोस फुटबॉल टीम का गृह नगर है, यह खेल अमेरिका में बहुत लोकप्रिय है।


title: डॅनवर

text: डेनवर नगर की स्थापना नवंबर १८५८ में एक खनन कस्बे के रूप में "पाइक्स पीक गोल्ड रश" या 'स्वर्ण दौड़' के दौरान पश्चिमी कैंसास प्रदेश में की गई थी। उस वर्ष की गर्मियों में, स्वर्ण खोजकों के एक समूह ने जो ल्वेरेन्स, कैंसास से आए थे यहाँ पहुँचे और दक्षिणी प्लैट नदी के तट पर मोन्टाना नगर की स्थापना की। यह उस नगर का प्रथम अवस्थापन था जो बाद में वर्तमान डेनवर बना। यद्यपि बहुत शीघ्र ही यह स्थान मन्द पड़ने लगा और इसे १८५९ की गर्मियों में औरारिया और संत चार्ल्स नगर के लिए छोड़ दिया गया।


title: डॅनवर

text: डेनवर फ्रन्ट रेन्ज अर्बन कॉरिडोर के केन्द्र में स्थित है, पश्चिम में रॉकी पर्वतों और पूर्व में उच्च मौदानोण से घिरा हुआ। संयुक्त राज्य जनगणना ब्यूरो के अनुसार, इस नगर का कुल क्षेत्रफल ४०१.३ किमी² है, जिसमें से ४.१ किमी² (१.०३%) जलक्षेत्र है। डेनवर नगर और काउन्टी केवल तीन अन्य काउन्टियों से घिरे हुए हैं: एडम्स काउन्टी उत्तर और पूर्व में, आरापाहो काउन्टी ("Arapahoe") दक्षिण और पूर्व में और जेफ़रसन काउन्टी पश्चिम में।


title: डॅनवर

text: डेनवर का औसत तापमान १०.१ °से है और औसत वार्षिक अवक्षेपण १५.८१ इन्च है। मौसम का पहला हिमपात सामान्यतः १९ अक्टूबर के आसपास और अन्तिम हिमपात २७ अप्रैल के आसपास होता है और प्रत्येक मौसम में लगभग ६१.४ इन्च तक हिम-जमाव हो जाता है।


title: डॅनवर

text: डेनवर की सर्दियां मृदु से शीत तक परिवर्तित होती रहती हैं। डेनवर में आजतक का सबसे कम तापमान ९ जनवरी को -३३.९ °से दर्ज किया गया था और अन्तिम बार -२९ °से से कम तापमान फरवरी २००७ में दर्ज किया गया था जब तापमान -३० °से था। यद्यपि एतिहासिक रूप से जनवरी का महीना डेनवर में सर्वाधिक ठंडा रहा है लेकिन हाल के वर्षों में दिसंबर के महीने में अधिकतम औसत तापमान अधिक कम रहता है।


title: टैंटेलम

text: टैंटेलम (Tantalum) आवर्त सारणी के पंचम संक्रमण समूह का तत्व है। इसका केवल एक स्थिर समस्थानिक, द्रवमानसंख्या 181, प्राप्त है। इसके चार कृत्रिम रेडियधर्मी समस्थानिक भी ज्ञात हैं, जिनकी द्रव्यमान संख्या 176, 177, 180 और 182 है। इस तत्व की खोज 1872 ई. में एकबर्ग (Ekeberg) नामक वैज्ञानिक ने की थी।


title: टैंटेलम

text: टैंटेलम सदैव नियोबियम के साथ मिश्रित पाया जाता है। टैंटेलाइट, [Fe (Ta O3)2], इस तत्व का मुख्य खनिज है। यह कोलंबाइट, Fe (Nb O3)2 के साथ मिश्रित रहता है। यह आस्ट्रेलिया, संयुक्त राज्य अमरीका, ब्राजिल एवं कांगो में मुख्य रूप से पाया जाता है।


title: टैंटेलम

text: टैंटेलम तत्व को नियोबियम से अलग करने की विधि डी मौरिग्नैक (De Morignac) ने सन् 1866 में पूरी की। अब भी यही विधि इस कार्य के लिये उपयोग में आती है। इस विधि में अयस्क को सर्वप्रथम सोडियम हाइड्रॉक्साइड के साथ गलाते हैं। इसे जल से धोकर गरम हाइड्रोक्लोरिक अम्ल से पाचित करने पर, ट्रैंटेलिक एवं नियोबिक अम्ल का मिश्रण मिलता है। इसे हाइड्रोफ्लोरिक अम्ल, (H F), में घुलाकर पोटासियम क्लोराइड के साथ मिश्रित करने पर टैंटेलम नियोबियम की डाइफ्लोराइड, (K2 Ta F7. K2 Nb O F5 H2 O), बनेगी। इस मिश्रण के संतृप्त विलयन से मणिभीकरण करने पर टैंटेलम लवण के मणिभ अलग जो जाते हैं और नियोबियम का यौगिक विलयन में रहता है। टैंटेलम के डाइफ्लोराइड को सोडियम धातु के साथ निर्वात नलिका में गरम करने पर टैंटेलम धातु बच जाती है। नई विधि के अनुसार द्रवित डाइफ्लोराइड का लौह के बरतन में कार्बन धनाग्र (anode) द्वारा विद्युद्विच्छेदन करते हैं। इससे चूर्ण अवस्था में टैंटेलम धातु मिलती है। चूर्ण को उच्च ताप पर दबाव के साथ गरम कर धातु के तार बनाए जाते हैं।


title: टैंटेलम

text: टैंटेलम श्वेत-रंग की धातु है। उसके कुछ भैतिक गुणधर्म ये हैं: संकेत (Ta), परमाणुसंख्या 73, परमाणुभार 180.95, परमाणुव्यास 2.94 ऐंग्स्ट्रॉम, गलनांक 2,995 डिग्री सें0, घनत्व 16.6 ग्राम प्रति घन सेंमी0। टैंटेलम सामान्यत: अम्ल तथा अन्य संक्षारक यौगिकों से प्रभावित नहीं होता। केबल भास्विकाम्ल (H F), सांद्र सलफ्यूरिक अम्ल और गरम फॉस्फोरिक अम्ल इससे किया करते हैं।


title: टैंटेलम

text: टैंटेलम प्राय: पंचसंयोजी यौगिक बनाता है, परंतु 2, 3 और 4 संयोजकता के भी यौगिक ज्ञात हैं। टैंटेलम पंचजारेय (पंचॉक्साइड), (Ta2O5); सहिकाम्ल (टैंटलिक अम्ल), (HTaO3 H2O); टैंटेलम पंचफ्लोराइड, (Ta F5); टैंटेलम नीरेय (क्लोराइड), (Ta Cl5); और टैंटेलम प्राएय (कार्बाइड) (Ta C), इसके कुछ प्रमुख यौगिक हैं।


title: टैंटेलम

text: टैंटेलम धातु यदि अम्ल विलयन में डाली जाय, तो वह केवल एक ही ओर विद्युत को प्रवाहित करेगी। इसलिये इसका उपयोग विद्युद्विश्लेषक ऋजुकारी (electrolyte rectifier) बनाने में हुआ है। टैंटेलम धातु के उपकरण संक्षारण प्रतिरोधक होने के कारण अनेक रासायनिक क्रियाओं में काम आते हैं। इस धातु का शारीरिक क्रिया पर न्यून प्रभाव पड़ता है, अतएव शल्य चिकित्सा में यह उपयोगी सिद्ध हुआ है।


title: बाहुधरन

text: उस धरन (बीम), प्लेट या ट्रस-संरचना को टोड़ा या बाहुधरन या कैंटीलीवर (Cantilever) कहते हैं जिसका एक सिरा पूर्णतया आबद्ध हो और शेष बाहर निकला हुआ आलंबरहित भाग का भार सँभाले हो। (बाहु = भुजा ; धरन = बीम) ईंट या पत्थर की चिनाई में जो ईंटें या पत्थर दीवार के आर पार, या सामने से बहुत दूर अंदर तक जाते हैं और जिनकी चौड़ाई की ओर वाली सतह सामने दिखाई देती है, वे भी टोड़ा (या सेरू) कहलाते हैं। किंतु बाहुधरन के अर्थ में टोड़ा शब्द का प्रयोग व्यापक है।


title: बाहुधरन

text: निर्माणविज्ञान में टोड़ा बहुत महत्वपूर्ण अंग माना जाता है और अति प्राचीन काल से वास्तुकार इसके अलंकरण पर विशेष बल देते रहे हैं। हिंदू और बौद्ध स्थापत्य में तथा मुगल कालीन इमारतों में कलात्मक टोड़ों और टुड़ियों के छोटे बड़े हजारों नमूने देखने में आते हैं। उनकी नकल आधुनिक इमारतों में भी सजावट का साधन बनी है।


title: बाहुधरन

text: घरों में दीपक आदि रखने के लिये किसी ईंट या पत्थर का टुकड़ा दीवार से कुछ बाहर निकाल कर टुड़िया बनाई जाती है। कच्चे घरों में यह बहुधा मिट्टी से ही बना ली जाती है। कच्ची दीवारों को वर्षा से बचाने के लिये उनपर फूस की छानी रखते हैं। छानी का अगला भाग लकड़ी के टोड़ों पर, जो दीवार से दो तीन फुट बाहर निकले रहते हैं, रखा रहता है।


title: बाहुधरन

text: आजकल प्रबलित कंक्रीट (reinforced concrete) का प्रचलन बढ़ जाने से छज्जों के नीचे टुड़िए बहुत कम लगाए जाते हैं। इनके बजाय छज्जों का अभिकल्प ही बाहुधरन के सिद्धान्त पर होता है। बाहुधरन, चाहे धरन हो या स्लैब, भार के कारण मुक्त सिरे की ओर नीचे झुकने की प्रवृत्ति दर्शाती है, अर्थात साधारण धरन के नमन का उल्टा नमन इसमें होता है। इसे ऋणात्मक नमन कहते हैं, जिसके फलस्वरूप ऊपर के तल में तनाव और नीचे के तल में दबाव हुआ करता है।


title: बाहुधरन

text: टोड़ा का महत्वपूर्ण उपयोग क्रेनों में होता है। क्रेनों की लंबी लंबी भुजाएँ लोहे के कारखानों और रेल, जहाज आदि के मालगोदामों में दूर-दूर तक का सामान हटाने और धरने उठाने के लिये अनिवार्य होती हैं। दूसरा महत्वपूर्ण उपयोग बड़े पुलों के लिये होता है। स्कॉटेलैड की फोर्थ नदी के बाहुधरन पुल का पाट लगभग एक तिहाई मील है। कलकत्ता में हुगली नदी का पुल भी संसार के बड़े पुलों में है। इसका पाट 1,500 फुट है, जिसमें दोनों और अंत्याधारों से 468 फुट लंबी बाहुधरनें निकली हुई हैं और बीच का 564 फुट का भाग, उन बाहुधरणों के सिरों पर रखे हुए कैंचीदार गर्डरों से पटा है। बाहुधरनों को साधने के लिये अंत्याधारों से पीछे की ओर 325 फुट लंबी लंगर बाहुएँ हैं, जिनके सिरों पर लटकते हुए भारी लंगर संतुलन बनाए रखते हैं। इस प्रकार पुल की कुल लंबाई 2,150 फुट है।


title: ईकोटूरिज़्म

text: पर्यावरण प्रेमी पर्यटक (अंग्रेज़ी:"ईकोट्रैवलर") वे पर्यटक होते हैं, जो अपनी यात्राओं के दौरान कुछ बातों का ध्याण रखकर पर्यावरण को बचाने में अपना सहयोग देते हैं। इस प्रकार के पर्यटन को ही ईकोटूरिज़्म कहते हैं। पर्यावरण पर बढ़ते दुष्प्रभावों को देखते हुए सभी देशों में पर्यावरण-प्रेमी जीवनशैली अपनाए जाने पर जोर दिया जा रहा है। ऐसी जीवनशैली जो घर तक ही सीमित न हो। लोग अपने व्यवसाय और नौकरी के काम से अथवा मौज-मस्ती के लिए कहीं बाहर घूमने जा रहे हों, तो भी ईको-ट्रैवलर बनकर जाएं। यह ध्यान योग्य है कि यात्रा के दौरान गतिविधियां कार्बन फुटप्रिंट को कम करने में सहायक हो। इसके लिए सबसे आवश्यक होगा अपनी गतिविधियों पर नियंत्रण रखना और पर्यावरण-प्रेमी बातें अपनाने में आगे रहना।


title: ईकोटूरिज़्म

text: विश्व भर में कई ऐसे होटल हैं, जो अपने यहां ग्रीन होटल्स अभ्यास अपना रहे हैं। उनकी ऐसी गतिविधियों के लिए होटल प्रबंधक और कर्मचारियों के प्रयासों की प्रशंसा करना न भूलें। जहां तक संभव हो सीधी उड़ान लें। हर साल की जाने वाली वायु यात्राओं की संख्या में भी कमी ला सकते हैं यानी कम यात्रा, पर लंबी यात्रा की योजना बना सकते हैं। इस तरह अपनी यात्राओं से उत्सजिर्त होने वाली कार्बन मात्र को कम कर सकते हैं। इकोनॉमी क्लास में यात्रा करें। एक फ्लाइट में जितने अधिक लोग होंगे, प्रति व्यक्ति कार्बन फुटप्रिंट की संख्या उतनी ही कम होगी। यदि होटल में ठहरे हैं, तो बाहर निकलते समय कमरे की प्रकाश व्यवस्था, रेडियो, टीवी और एसी आदि बंद करना न भूलें। डिस्पोजेबल कप व अन्य बर्तनों की जगह दोबारा इस्तेमाल किए जा सकने वाले बर्तनों का इस्तेमाल करें। अतिरिक्त पैकेजिंग, प्लास्टिक बैग, बोतल, व्यर्थ सामान अथवा प्रदूषण फैलाने वाली क्रियाओं पर नियंत्रण बनाएं। सामान का अधिकतम उपयोग करें। यदि वस्तु को दोबारा इस्तेमाल में ला सकते हैं तो अवश्य यूज करें। कागज पर दोनों ओर लिखें। ऐसे सामान की खरीदारी करें, जो पुनर्प्रयोगनीय पदार्थ से बने हों। यदि किसी पहाड़ी इलाके में घूमने गए हैं, तो वहां की सुंदरता को बनाए रखने में अपना पूरा योगदान दें। खाने-पीने के सामान को यहां-वहां न फैंके। यदि किसी जगह पर कूड़ेदान की व्यवस्था नहीं है, तो अपने पास एक पॉलीथीन रखें और बेकार सामान को उसमें एकत्र करें।


title: पंचाचूली पर्वत

text: पंचाचूली पर्वत भारत के उत्तराखंड राज्य के उत्तरी कुमाऊं क्षेत्र में एक हिमशिखर शृंखला है। वास्तव में यह शिखर पांच पर्वत चोटियों का समूह है। समुद्रतल से इनकी ऊंचाई ६,३१२ मीटर से ६,९०४ मीटर तक है। इन पांचों शिखरों को पंचाचूली-१ से पंचाचूली-५ तक नाम दिये गये हैं। पंचचूली के पूर्व में सोना हिमनद और मे ओला हिमनद स्थित हैं तथा पश्चिम में उत्तरी बालटी हिमनद एवं उसका पठार है। पंचाचूली शिखर पर चढ़ाई के लिए पर्वतारोही पहले पिथौरागढ़ पहुंचते हैं। वहां से मुन्स्यारी और धारचूला होकर सोबला नामक स्थान पर जाना पड़ता है। पंचाचूली शिखर पिथौरागढ़ में कुमाऊं के चौकोड़ी एवं मुन्स्यारी जैसे छोटे से पर्वतीय स्थलों से दिखाई देते हैं। वहां से नजर आती पर्वतों की कतार में इसे पहचानने में सरलता होती है। इन पर्वतों के पंचाचूली नाम का पौराणिक आधार है। महाभारत युद्ध के उपरांत कई वर्षों तक पांडवों ने सुचारू रूप से राज्य संभाला। वृद्घ होने पर उन्होंने स्वर्गारोहण के लिए हिमालय की ओर प्रस्थान किया। मान्यता है कि हिमालय में विचरण करते हुए इस पर्वत पर उन्होंने अंतिम बार अपना भोजन बनाया था। इसके पांच उच्चतम बिंदुओं पर पांचों पांडवों ने पांच चूल्ही अर्थात छोटे चूल्हे बनाये थे, इसलिए यह स्थान पंचाचूली कहलाया। धार्मिक ग्रन्थों में इसे पंचशिरा कहते हैं। कुछ ग्रमीण लोगों की यह मान्यता है कि पाँचों पर्वत शिखर युधिष्ठिर, अर्जुन, भीम, नकुल और सहदेव-पाँचों पांडवों के प्रतीक हैं। शौका लोगों का यह पर्वत बहुत चहेता है, इसलिए इनके लोकगीतों में इसे दरमान्योली के नाम से पुकारा जाता है।


title: पंचाचूली पर्वत

text: पंचचूली पर्वत की उत्तर-पश्चिम में अक्षांश 30°13'12" और रेखांश 80°25'12" की चोटी पंचचूली-१ कहलाती है। यह चोटी समुद्रतल से ६,३५५ मीटर ऊंची है। पंचचूली प्रथम पर पहली बार १९७२ में आरोहण हुआ था। यह सफल अन्वेषण भारत के भारतीय तिब्बत सीमा पुलिस के जवानों ने पूरा किया था, जिसका नेतृत्व हुकुमसिंह द्वारा किया गया था। उन्होंने इसके लिए उत्तरी बालटी ग्लेशियर की दिशा का मार्ग अपनाया था। पंचाचूली पर्वत के पांच शिखरों में अक्षांश 30°12'51" और रेखांश 80°25'39" पर पंचाचूली-२ सर्वोच्च शिखर है। यह शिखर सागरतल से ६,९०४ मीटर ऊंचा है। इस शिखर पर भी पहला सफल अभियान भारतीय तिब्बत सीमा पुलिस ने १९७३ में किया था। महेन्द्रसिंह के नेतृत्व में यह अभियान बालटी पठार की ओर से शुरू किया गया था। अक्षांश 30°12'00" एवं रेखांश 80°26'24" पर सागरतल से ६,३१२ मीटर ऊंची पंचचूली-३ पर २००१ में दक्षिणपूर्व रिज की ओर से विजय पाई गई थी, जबकि अक्षांश 30°11'24" और रेखांश 80°27'00" पर स्थित पंचाचूली-४ पर १९९५ में न्यूजीलैंड के पर्वतारोहियों ने पहली बार विजय प्राप्त की। इसकी ऊंचाई ६,३३४ मीटर है। दक्षिणपूर्व में अक्षांश 30°10'48" और रेखांश 80°28'12" पर स्थित शिखर पंचाचूली-५ है। ६,४३७ मीटर ऊंचे इस शिखर पर १९९२ में इंडोब्रिटिश टीम ने दक्षिण रिज की ओर से पहली बार पांव रखा था। इतने ऊंचे पहाड़ों पर अनेक बार बर्फीले तूफान आते हैं। तूफान के साथ कई बार हिमस्खलन (एवलांच) भी आ जाते हैं। सितम्बर २००३ में भारतीय तिब्बत सीमा पुलिस के ९ सदस्य ऐसे ही एक एवलांच में फंस गये थे।


title: भारत तिब्बत सीमा पुलिस

text: भारतीय तिब्बत सीमा पुलिस (Indo-Tibetan Border Police) भारतीय अर्ध-सैनिक बल है। इसकी स्थापना भारांग: कार्तिक 2, 1884 / ग्रेगोरी कैलेण्डर: अक्टूबर 24, 1962 में भारत-तिब्बत सीमा की चीन के तिब्बत स्वायत्त क्षेत्र से रक्षा हेतु की गई थी। ये बल इस सीमा पर काराकोरम दर्रा से लिपुलेख दर्रा और भारत-नेपाल-चीन त्रिसंगम तक 2115 कि॰मी॰ की लम्बाई पर फैली सीमा की रक्षा करता है। आरम्भ में इसकी मात्र चार बटालियन की अनुमत थीं, जिन्हें बाद में 1976 में बल की कार्य-सीमा बढ़ाने पर 1978 में बढोत्तरी की गई।


title: भारत तिब्बत सीमा पुलिस

text: भारत-चीन संघर्ष के उपरान्त देश की उत्तरी सीमाओं को सुरक्षा प्रदान करने के लिए 24 अक्टूबर 1962 को भारत-तिब्बत सीमा पुलिस बल (आईटीबीपीएफ) का गठन किया गया। आईटीबीपी की शुरुआत केवल चार पलटनों के एक छोटे से दल के रूप में हुई जो अब 45 सेवा पलटनों और चार विशेषीकृत पलटनों का वृहत रूप ले चुका है। इस महीने यह बल अपने गठन के स्वर्ण जयन्ती वर्ष में प्रवेश कर रहा है। आईटीबीपी का मुख्य कार्य भारत-तिब्बत सीमा की सुरक्षा और रखवाली करना, सीमा की जनता को सुरक्षा की भावना प्रदान करना, महत्वपूर्ण व्यक्तियों की सुरक्षा और आन्तरिक सुरक्षा कर्तव्यों का निर्वहन और आपदा प्रबन्धन आदि करना है।


title: भारत तिब्बत सीमा पुलिस

text: 9,000 से 18,700 फीट की ऊँचाई के बीच घटते बढ़ते 3,488 कि॰मी॰ लम्बे पर्वत क्षेत्र, शून्य से भी 45 डिग्री नीचे के पारे में चिलचिलाती सर्दीली जगहों, अथाह घाटियों, दुर्गम गड्ढों, अंधियारी नदियों, खतरनाक ग्लेशियरों, पथरीली ढालों और अदृश्य प्राकृतिक खतरों के बीच आईटीबीपी के जवान और अधिकारी अपने सेवा काल का एक बड़ा हिस्सा बिताते हैं। यह काराकोरम दर्रे (जम्मू कश्मीर में तिब्बत तक व्यापार का पुराना मार्ग) से अरुणाचल प्रदेश में दिफू ला तक विस्तृत है।


title: भारत तिब्बत सीमा पुलिस

text: आईटीबीपीएफ के चिन्ह में संक्षिप्तता से इसके लोकाचार का वर्णन है यानि, 'बहादुरी और निष्ठापूर्ण प्रतिबद्धता'। एक आटीबीपी जवान अपने नमक के प्रति वफादार, अपने कर्तव्य के प्रति निष्ठावान और इंसानी या प्राकृतिक, किसी भी तरह की कठिन परिस्थिति में अडिग रहता है। वह चीजों में सुधार और उपलब्ध संसाधनों के अधिकाधिक इस्तेमाल के पथ पर चलता है।


title: भारत तिब्बत सीमा पुलिस

text: इस सेना ने 1965 में भारत पाक संघर्ष में हिस्सा लिया। दुश्मनों से लडकर इसने उन्हें युद्ध क्षेत्र से बाहर भगा दिया, पाकिस्तानी घुसपैठियों और सैनिक बलों को समाप्त करने के लिए तलाशी अभियान को अंजाम दिया और प्रमुख प्रतिष्ठानों को सुरक्षा प्रदान की। 1971 के युद्ध में इसकी दो पलटनों ने श्रीनगर और पुंछ क्षेत्र में घुसपैठियों के ठिकानों के अनेक क्षेत्रों की पहचान/पता लगाने और उन्हें नष्ट करने के विशेष कार्य को अंजाम दिया, इस अभियान के लिए इनकी काफी सराहना हुई।


title: भारत तिब्बत सीमा पुलिस

text: 1978 में राष्ट्रीय आदेशों ने बलों की भूमिका को पुनः परिभाषित किया जिससे इसके मूल स्वभाव में परिवर्तन किया गया। एक बहुआयामी बल बनाने के लिए इसे विविध कार्य सौंपे गए।


title: भारत तिब्बत सीमा पुलिस

text: अपने दायित्व क्षेत्र में आईटीबीपी आईबी को संरक्षण प्रदान करती है। आईबी के साथ मिलकर यह सीमा पार से होने वाले अपराध और गुप्त सूचनाओं के संकलन, तस्करों और घुसपैठियों से पूछताछ और अन्तरराष्ट्रीय सीमा/एलएसी पर संयुक्त रूप से गश्त भी करती है। संवेदनशील क्षेत्रों में आईटीबीपीएफ सेना के साथ मिलकर काम करती है। शान्ति काल में यह अपने आप को पेशेवर तौर पर और अधिक तैयार और निपुण बनाती है ताकि समय आने पर वास्तविक चुनौतियों से निपटा जा सके।


title: भारत तिब्बत सीमा पुलिस

text: 2003 में मन्त्री समूह की संस्तुति यानि ‘एक सीमा एक बल’ को अंजाम देने के लिए आईटीबीपी को असम और अरुणाचल प्रदेश में भारत-चीन के पूर्वी क्षेत्र का उत्तरदायित्व सौंपा गया था और फलस्वरुप पूर्वोत्तर में युगान्तरकारी रूप से आईटीबीपी प्रविष्ट हुई।


title: भारत तिब्बत सीमा पुलिस

text: दुर्गम सड़क सम्पर्क के कारण पूर्वोत्तर क्षेत्र में सीमा की रखवाली पश्चिम और मध्य क्षेत्र की रखवाली से कहीं अधिक कठिन है। सीमा की रखवाली के अतिरिक्त यह बल पूर्वोत्तर राज्यों में आन्तरिक सुरक्षा कर्तव्यों का भी निर्वहन करती है। ऊँचाई वाले क्षेत्रों में आईटीबीपी की ऊँची चौकिया अन्य बलों से कहीं आगे हैं। आईटीबीपी के जवानों को हिम-तूफानों, हिम-स्खलनों और भू-स्खलनों का लगातार सामना करना पड़ता है।


title: भारत तिब्बत सीमा पुलिस

text: 1982 तक इस सेना की गतिविधियाँ हिमालय तक ही सीमित थीं, लेकिन समय के बदलाव के साथ, इस बल के कर्मियों को अन्य चुनौतियों का सामना करने के लिए भी प्रशिक्षित किया गया। 1982 में आयोजित एशियाड के दौरान आईटीबीपीएफ के जवानों ने बेहद नाज़ुक और साथ ही जोखिम भरे सुरक्षा कर्तव्यों का प्रदर्शन किया। जहां इसके जवानों को विभिन्न स्टेडियमों, अलग-अलग देशों के दल, खेल गाँव परिसर और विभिन्न अति विशिष्ट व्यक्तियों की चाक-चौबन्द सुरक्षा का जिम्मा सौंपा गया था।


title: भारत तिब्बत सीमा पुलिस

text: प्रारम्भिक चरणों में इस बल को सौंपे गए कार्य के कारण इसकी भूमिका वन्य और हिमालय के प्राकृतिक क्षेत्रों तक ही सीमित थी। जवानों को दिए जाने वाले उपयुक्त प्रशिक्षण के कारण सीमा पार से होने वाली विरोधी गतिविधियों से निपटना इतना दुष्कर नहीं था लेकिन ऐसे दुर्गम क्षेत्रों में स्वयं के अस्तित्व को बनाए रखना सबसे अधिक चुनौतिपूर्ण है।


title: भारत तिब्बत सीमा पुलिस

text: इसी कारण हिमालय के ऊँचाई वाले क्षेत्रों में तैनाती से पहले बल के जवानों को पहाड़ो की चढ़ाई, पर्वतारोहरण और पर्वत पर युद्ध के तरीकों से सम्बन्धित प्रशिक्षण दिया जाता है। उन्हें अच्छा सिपाही बनाने के लिए गुरिल्ला युद्ध का अभ्यास कराया जाता है।


title: भारत तिब्बत सीमा पुलिस

text: सीमा के लोगों को सुरक्षा की भावना प्रदान करने और वहाँ के लोगों का दिल और दिमाग जीतने के लिए आईटीबीपी के जवान दूरस्थ सीमा क्षेत्रों में सड़कों और पुलों के निर्माण / मरम्मत के साथ ही प्राकृतिक आपदा के समय उनकी मदद, चिकित्सा और पशु चिकित्सा के लिए शिविरों का आयोजन करते हैं। एक उदार बल के रूप में आईटीबीपी स्थानीय सीमा जनता के साथ सौहार्दपूर्ण सम्बन्ध बनाए रखता है।


title: भारत तिब्बत सीमा पुलिस

text: भारत-चीन सीमा पर दूरस्थ और दुर्गम गांवो के विकास और वहाँ आवश्यक विकासात्मक गतिविधियों तथा बुनियादी चिकित्सा सुविधा प्रदान करने के लिए आईटीबीपी ने एक व्यापक कार्यक्रम शुरू किया है। श्रमदान और स्थानीय अधिकारियों की सहायता से आईटीबीपी विभिन्न क्षेत्रों जैसे सार्वजनिक स्वच्छता और सफाई, प्रौढ़ और बच्चो की शिक्षा, आवधिक चिकित्सा शिविरों के संचालन, पेयजल, विद्युतिकरण और बुनियादी तन्त्र के निर्माण के लिए सक्रिय है।


title: भारत तिब्बत सीमा पुलिस

text: आईटीबीपी ने लद्दाख में बहुत से ग्रामीण टेलिफोन एक्सचेंजों को खोला है और इसकी बहुत से ऊंचाई वाली चौकी उपग्रह टेलीफोन से जुडी है। आईटीबीपी के जवान और स्थानीय लोग नाममात्र की दर पर इस सुविधा का प्रयोग कर सकते हैं। लेह में पिछले वर्ष हुए भू-स्खलन और बादल फटने के दौरान आईटीबीपी के जवान प्रभावित इलाकों में राहत और पुनर्वास कार्य में सबसे पहले आगे आए थे। इन्होंने राहत शिविरों की स्थापना की और संकंट में घिरे लोगों को राहत देने के लिए चिकित्सा शिविर भी लगाया। आईटीबीपी के इन कार्यों के लिए बल को स्थानीय लोगों की सराहना प्राप्त हुई।


title: भारत तिब्बत सीमा पुलिस

text: आईटीबीपी के जवानों ने विभिन्न खेलों में भी उत्कृष्ट प्रदर्शन किया है। अन्तरराष्ट्रीय पर्वतारोहण में इसने अपनी मिसाल स्थापित की है। ऐवरेस्ट (5 बार) और कंचनजंगा की चोटियों सहित इस बल ने 165 से भी अधिक विश्वस्तरीय चोटियों पर तिरंगा लहराया है। भारत का सर्वोच्च शिखर नन्दा देवी, हिमालय में माउण्ट कामेत और ईरान और अमेरिका की पर्वत चोटियाँ भी इस सूची में शामिल है। इस बल के लिए वह बेहद गर्व का क्षण था जब 10 और 12 मई 1992 को एक महिला पुलिस अधिकारी समेत आठ पर्वतारोहिओं ने माउण्ट एवरेस्ट के ऊपर चढ़ाई कर इतिहास बनाया।


title: भारत तिब्बत सीमा पुलिस

text: स्कीइंग इसकी विशिष्टता है। वर्षों से इस खेल में राष्ट्रीय चैम्पियन रहे आईटीबीपी ने 1981 में कामेत की चोटी से नीचे की ओर सर्वप्रथम स्कीइंग दर्ज की। पूर्व में आईटीबीपी के स्की खिलाडियों ने मई 1997 में त्रूशूर (23360 फीट) और अप्रैल 1978 में केदार की चोटी (24410 फीट) से नीचे की ओर स्कीइंग की। स्कीइंग में राष्ट्रीय चैम्पियन आईटीबीपी ने कई बार अपने इस खिताब को बचाया है और शीतकालीन ओलम्पिक खेलों ओर एशियाई शीतकालीन खेलों में दो बार भारत का प्रतिनिधित्व किया है।


title: भारत तिब्बत सीमा पुलिस

text: रिवर राफ्टिंग एक अन्य क्षेत्र है जहाँ आईटीबीपी के जवानों ने अपनी विशिष्ट पहचान अंकित की है। 1991 में अरुणाचल प्रदेश के जैलिंग से बांग्लादेश की सीमा तक ब्रह्मपुत्र नदी की धाराओं में इसने 1100 कि॰मी॰ लम्बा सफर तय किया। पिछले 200 वर्षों में कोई अन्य इस उपलब्धि को हासिल करने का साहस नहीं कर पाया है। इसके जवानों को अण्टार्कटिका के वैज्ञानिक अभियान का हिस्सा बनने की दुर्लभ विशिष्टता भी प्राप्त है। हर वर्ष आईटीबीपी अण्टार्कटिका के वैज्ञानिक अभियान के हर सदस्य को प्रशिक्षण देता हैं।


title: वर्चुअल मेमोरी (आभासी स्मृति)

text: वर्चुअल मेमोरी एक प्रकार की कंप्यूटर प्रणाली तकनीक है जो एक कंप्यूटर (ऐप्लीकेशन) प्रोग्राम को यह धारणा प्रदान करता है कि इसके पास एक सन्निहित कार्य क्षमता वाली मेमोरी (एक ऐड्रेस स्पेस) है। जबकि वास्तव में इसे प्राकृतिक रूप से विभिन्न हिस्सों में विभाजित किया जा सकता है और डिस्क स्टोरेज में बहुत अधिक मात्रा में हो सकता है। जो प्रणालियां इस तकनीक का प्रयोग करती हैं वे बड़े ऐप्लीकेशन वाले प्रोग्रामिंग को अधिक सरल बनाती हैं और बिना वर्चुअल मेमोरी वाले ऐप्लीकेशन की अपेक्षा वास्तविक भौतिक स्मृति (जैसे RAM) का अधिक कुशलतापूर्वक उपयोग करती है। वर्चुअल मेमोरी स्मृति के आभासीकरण से इस अर्थ में भिन्न है कि वर्चुअल मेमोरी संसाधनों को एक विशेष प्रणाली के लिए आभासीकृत करने देती है। इसके विपरीत मेमोरी का एक बड़ा पूल विभिन्न प्रणालियों के लिए छोटे पूलों में आभासीकृत होता है।


title: वर्चुअल मेमोरी (आभासी स्मृति)

text: ध्यान दें कि "वर्चुअल मेमोरी" "डिस्क स्थान का उपयोग भौतिक स्मृति (मेमोरी) का आकार बढाने" से अधिक कुछ करता है - अर्थात हार्ड डिस्क ड्राइव को शामिल करने के लिए सिर्फ मेमोरी पदानुक्रम का विस्तार. डिस्क के मेमोरी का विस्तार वर्चुअल मेमोरी तकनीक के उपयोग करने का एक स्वाभाविक परिणाम है, लेकिन इसे अन्य साधनों जैसे कि उपरिशायी (overlays) या गमागमन (swapping) प्रोग्रामों और उनके निष्क्रिय आंकड़ों (डाटा) को डिस्क से पूरी तरह से बाहर किया जा सकता है। "वर्चुअल मेमोरी" की परिभाषा प्रोग्राम को चिंतन में बदलने के लिए ऐड्रेस स्पेस के "सन्निहित वर्चुअल मेमोरी ऐड्रेसों" के रूप में पुनर्परिभाषित करने पर आधारित है कि वे "सन्निहित" ऐड्रेसों के बड़े ब्लॉकों का उपयोग कर रहे हैं।


title: वर्चुअल मेमोरी (आभासी स्मृति)

text: आधुनिक सामान्य उद्देश्य वाले कंप्यूटर ऑपरेटिंग सिस्टम आम तौर पर वर्चुअल मेमोरी तकनीकों का प्रयोग सामान्य ऐप्लीकेशन्स जैसी कि वर्ड प्रोसेसर, स्प्रेडशीट, मल्टीमीडिया प्लेयर, लेखांकन, आदि के रूप में करते हैं सिवाय जहां आवश्यक हार्डवेयर सहायता (मेमोरी संरक्षण) अनुपलब्ध हो. पुराने ऑपरेटिंग सिस्टम जैसे कि 1980 के दशकों के DOS, 1960 के दशकों मेनफ्रेमों में आम तौर पर वर्चुअल मेमोरी संबंधी कोई व्यावहारिकता नहीं थी -इसके उल्लेखनीय अपवाद एटलस, B5000 और एप्पल कंप्यूटर लिसा थे।


title: वर्चुअल मेमोरी (आभासी स्मृति)

text: सन्निहित प्रणालियां और अन्य विशेष उद्देश्य वाली कंप्यूटर प्रणालियां जिनके लिए बहुत तेज और/या बहुत अनुकूल प्रतिक्रिया समय की आवश्यकता होती है वे घटे हुए निर्धारण के कारण वर्चुअल मेमोरी का उपयोग नहीं करना चाह सकती हैं।


title: वर्चुअल मेमोरी (आभासी स्मृति)

text: सन् 1940 और 1950 के दशक में, एक वर्चुअल मेमोरी के विकास से पहले, सभी बड़े प्रोग्रामों में द्वि-स्तरीय स्टोरेज (प्राथमिक और द्वितीयक, आज कल की) के प्रबंधन के लिए तर्क शामिल होता था, जैसे कि उपरिशायी (अधिचित्र) तकनीकें. अधिचित्रों को द्वितीयक स्टोरेज से प्राथमिक स्टोरेज में आगे पीछे करने के लिए प्रोग्राम जिम्मेदार था।


title: वर्चुअल मेमोरी (आभासी स्मृति)

text: इसलिए वर्चुअल मेमोरी शुरू करने का मुख्य कारण न केवल प्राथमिक मेमोरी (स्मृति) का विस्तार करना था, बल्कि ऐसे विस्तारण को प्रोग्रामरों के उपयोग हेतु यथासंभव सरल बनाना था।


title: वर्चुअल मेमोरी (आभासी स्मृति)

text: कई प्रणालियों में पहले से ही मेमोरी को विविध प्रोग्रामों में विभाजित करने की क्षमता थी (बहु क्रमादेशन और बहु प्रक्रमण के लिए आवश्यक), जिसे वर्चुअल मेमोरी प्रदान किये बिना उदाहरण के लिए "बेस एंड बाउंड रजिस्टर" के द्वारा PDP-10 के आरंभिक मॉडलों के लिए प्रदान किया जाता था। उसने प्रत्येक ऐप्लीकेशन को एक एक निजी ऐड्रेसस्थान प्रदान किया जो 0 के एक पते पर प्रारंभ होता था। इसके साथ निजी ऐड्रेस स्थान में किसी ऐड्रेस की बाउंड रजिस्टर यह सुनिश्चित करने के लिए जांच की जाती थी कि यह ऐप्लीकेशन के लिए आबंटित मेमोरी खंड के भीतर है और, यदि ऐसा है, तो किसी ऐड्रेस को मुख्य मेमोरी में रखने के लिए संगत बेस रजिस्टर की अंतर्वस्तु इसमें जोड़ी गई है। यह बिना वर्चुअल मेमोरी वाली विभाजन का एक सरल रूप है।


title: वर्चुअल मेमोरी (आभासी स्मृति)

text: वर्चुअल मेमोरी लगभग 1959-1962 में एटलस कंप्यूटर के मैनचेस्टर विश्वविद्यालय में विकसित किया गया और इसे 1962 में पूरा किया गया। हालांकि, जर्मनी के अग्रणी कंप्यूटर वैज्ञानिकों में से एक, फ्रिट्ज-रुडोल्फ गुन्त्स्च और बाद में टेलिफूंकेन TR 440 मेनफ्रेम के डेवलपर के बारे में यह दावा किया जाता है कि उन्होंने उनकी डॉक्टरेट शोध प्रबंध ""Logischer Entwurf{ eines Rechengerätes mit mehreren asynchron laufenden Trommeln und automatischem Schnellspeicherbetrieb{/1} (एकाधिक अतुल्यकालिक ड्रम स्टोरेज और स्वचालित फास्ट मेमोरी विधि के साथ एक डिजिटल कम्प्यूटिंग उपकरण की तर्क संकल्पना) की अवधारणा का आविष्कार किया" " .


title: वर्चुअल मेमोरी (आभासी स्मृति)

text: 1961 में, बरोज़ (Burroughs) ने वर्चुअल मेमोरी युक्त प्रथम व्यावसायिक कंप्यूटर B5000 का विमोचन किया। इसने पृष्ठन की बजाय विभाजन का प्रयोग किया।


title: वर्चुअल मेमोरी (आभासी स्मृति)

text: कंप्यूटिंग के इतिहास में कई तकनीकों की तरह, वर्चुअल मेमोरी को बिना चुनौती के स्वीकार नहीं किया गया। मुख्यधारा के ऑपरेटिंग सिस्टम में लागू किये जा सकने के पहले, विभिन्न समस्याओं पर काबू पाने के लिए कई मॉडलों, प्रयोगों और सिद्धांतों का विकास किया जाना था। गतिक ऐड्रेस रूपांतरण के लिए एक विशेषीकृत, महंगी और निर्माण करने में कठिन हार्डवेयर की आवश्यकता थी। इसके अलावा शुरू में इसने मेमोरी के ऐक्सेस को थोड़ा धीमा कर दिया. इस बात की भी चिंताएं थी कि द्वितीयक स्टोरेज का उपयोग करने वाली नयी प्रणाली - व्यापक कलनविधि पहले उपयोग कि गयी ऐप्लीकेशन-विशेष विधि कि अपेक्षा बहुत कम प्रभावकारी होगी.


title: वर्चुअल मेमोरी (आभासी स्मृति)

text: 1969 तक व्यावसायिक कंप्यूटर के लिए वर्चुअल मेमोरी के संबंध में बहस समाप्त हो गयी थी। डेविड सायरे के नेतृत्व में IBM के एक शोध दल ने यह दिखाया कि वर्चुअल मेमोरी उपरिशायी (अधिचित्र) प्रणाली ने सर्वश्रेष्ठ हस्त नियंत्रित प्रणालियों की तुलना में निरंतर बेहतर काम किया।


title: वर्चुअल मेमोरी (आभासी स्मृति)

text: संभवतः वर्चुअल मेमोरी व्यवहार में लाने वाला पहला मिनी कंप्यूटर नार्वे का NORD-1 था। 1970 के दशक के दौरान, अन्य मिनी कम्प्यूटरों ने वर्चुअल मेमोरी, विशेष रूप से VMS पर चलने वाले VAX मॉडलों को लागू किया।


title: वर्चुअल मेमोरी (आभासी स्मृति)

text: वर्चुअल मेमोरी को इंटेल 80286 प्रोसेसर के सुरक्षित मोड के साथ x86 संरचना के साथ व्यवहार में लाया गया। शुरू में इसे खंड गमागमन के साथ किया गया, जो अधिक बड़े खण्डों के साथ बेकार साबित हुआ। इंटेल 80386 ने मौजूदा विभाजन परत के नीचे पृष्ठन के लिए सहारे की शुरुआत की. बिना दोहरे दोष उत्पन्न किये पृष्ठ दोष अपवाद को अन्य अपवाद के साथ श्रृंखलित जा सकता है।


title: वर्चुअल मेमोरी (आभासी स्मृति)

text: वर्चुअल मेमोरी के प्राय: सभी कार्यान्वयन किसी ऐप्लीकेशन प्रोग्राम के वर्चुअल ऐड्रेस स्पेस को पेजों में विभाजित करते हैं; पेज संलग्न वर्चुअल मेमोरी ऐड्रेसों का एक ब्लॉक होता है। पेजों के आकार आम तौर पर कम से कम 4K बाइट होते हैं और बड़े वर्चुअल मेमोरी ऐड्रेसों वाली प्रणालियां या वास्तविक मेमोरी के बहुत बड़े परिमाण (जैसे RAM) आम तौर पर बड़े आकार के पेजों का उपयोग करते हैं।


title: वर्चुअल मेमोरी (आभासी स्मृति)

text: लगभग सभी कार्यान्वयन ऐप्लीकेशन प्रोग्राम के द्वारा देखे गये वर्चुअल ऐड्रेसों को भौतिक ऐड्रेसों (जिन्हें "वास्तविक ऐड्रेस" भी कहा जाता है) में रूपान्तरित करने के लिए पृष्ठ सारणी का प्रयोग करते हैं जिनका उपयोग हार्डवेयर के द्वारा निर्देशों को संसाधित करने के लिए किया जाता है। पृष्ठ सारणी में प्रत्येक प्रविष्टि या तो वर्चुअल पेज के लिए वास्तविक मेमोरी ऐड्रेस, जहां पेज को संचित किया जाता है, या एक सूचक कि पेज को वर्तमान में एक डिस्क फ़ाइल में रखा गया है, में एक मानचित्रण शामिल होता हैं। (हालांकि अधिकांश प्रणालियां ऐसा कराती हैं, कुछ प्रणालियां वर्चुअल मेमोरी के लिए एक डिस्क फ़ाइल के उपयोग का साथ नहीं देती हैं।)


title: वर्चुअल मेमोरी (आभासी स्मृति)

text: प्रणालियों (सिस्टमों) में पूरी प्रणाली (सिस्टम) के लिए एक पृष्ठ वाली सारणी या प्रत्येक ऐप्लीकेशन के लिए अलग-अलग पृष्ठ सारणी हो सकती है। यदि ऐसा केवल एक ही होता है, तो एक ही समय में चलने वाले विभिन्न ऐप्लीकेशन एक ही वर्चुअल ऐड्रेस स्पेस का साथ-साथ प्रयोग करती हैं, अर्थात वे एक ही अनुक्रम वाले वर्चुअल एड्रेसों के विभिन्न भागों का प्रयोग करते हैं। जो प्रणालियां (सिस्टम) एकाधिक पृष्ठ सारणियों का उपयोग करती हैं वे एकाधिक वर्चुअल ऐड्रेस स्पेस प्रदान करती हैं - समवर्ती ऐप्लीकेशन का सोचना है कि वे सामान अनुक्रम वाले वर्चुअल ऐड्रेसों का उपयोग कर रहे हैं, लेकिन उनके अलग- अलग पृष्ठ सारणी विभिन्न वास्तविक ऐड्रेसों की तरफ अनुप्रेषित क्लाराते हैं।


title: वर्चुअल मेमोरी (आभासी स्मृति)

text: यदि, किसी निर्देश को निष्पादित करने के समय, एक CPU एक ख़ास वर्चुअल ऐड्रेस में स्थित एक निर्देश प्राप्त करता है, एक विशिष्ट वर्चुअल ऐड्रेस से आंकड़ा प्राप्त करता है या किसी ख़ास वर्चुअल ऐड्रेस में आंकड़ा (डाटा) संग्रह करता है, तो वर्चुअल ऐड्रेस को सांगत भौतिक ऐड्रेस में रूपांतरित किया जाना चाहिए. इसे एक हार्डवेयर अवयव के द्वारा किया जाता है, जिसे कभी-कभी एक मेमोरी प्रबंधन इकाई कहा जाता है। यह वर्चुअल ऐड्रेस के संगत वास्तविक ऐड्रेस (पृष्ठ सारणी से) की खोज करता है और और वास्तविक ऐड्रेस को CPU के भागों में भेज देता है जो निर्देशों पर अमल करते हैं। यदि पृष्ठ सारणी यह सूचित करता है कि वर्चुअल मेमोरी पेज वर्तमान में वास्तविक मेमोरी में नहीं है, तो हार्डवेयर एक पृष्ठ दोष अपवाद (विशेष आंतरिक संकेत) उत्पन्न करता है जो ऑपरेटिंग सिस्टम के पृष्ठन पर्यवेक्षक घटक शुरू करता है (नीचे देखें).


title: वर्चुअल मेमोरी (आभासी स्मृति)

text: ऑपरेटिंग सिस्टम का यह भाग पृष्ठ सारणी को तैयार करता है और उसका प्रबंधन करता है। यदि गतिशील ऐड्रेस रूपांतरण हार्डवेयर एक पृष्ठ दोष अपवाद उत्पन्न करता है, तो आवश्यक वर्चुअल ऐड्रेस वाले पेज के द्वितीयक स्टोरेज में पेज स्पेस कि खोज करता है, इसे वास्तविक भौतिक स्मृति में पढ़ता है, वर्चुअल ऐड्रेस के नए स्थान को दर्शाने के लिए पृष्ठ सारणी का नवीनीकरण करता है और अंत में गतिक ऐड्रेस रूपांतरण को पुन: खोज शुरू करने के लिए कहता है। आमतौर पर सभी वास्तविक भौतिक मेमोरी पहले से ही उपयोग में रहते हैं और पृष्ठन पर्यवेक्षक को सबसे पहले वास्तविक भौतिक मेमोरी के एक हिस्से को डिस्क में अवश्य ही सेव करें और पृष्ठ सारणी का नवीनीकरण करें ताकि यह बताया जा सके कि संबंधित वर्चुअल ऐड्रेस अब वास्तविक भौतिक मेमोरी में नहीं है बल्कि डिस्क में सेव किये गए हैं। पृष्ठन पर्यवेक्षक आम तौर पर वास्तविक भौतिक मेमोरी वाले उन हिस्सों को सेव करते हैं और उनका अधिलेखन करते हैं जिनका हाल ही में उपयोग किया जा चुका है, क्योंकि संभवतः ये वैसे क्षेत्र हैं जिनका अक्सर कम से कम उपयोग किया जाता है। इसलिए हर बार गतिक ऐड्रेस रूपांतरण हार्डवेयर का एक वास्तविक भौतिक मेमोरी वाले ऐड्रेस के साथ सुमेलन होने पर, इसे उस वर्चुअल ऐड्रेस के लिए पृष्ठ तालिका (सारणी) प्रविष्टि में समय का एक मुहर लगाना चाहिए.


title: वर्चुअल मेमोरी (आभासी स्मृति)

text: सभी वर्चुअल मेमोरी सिस्टमों में मेमोरी वाले क्षेत्र होते हैं जो "जकडे हुए" होते हैं, अर्थात् उन्हें द्वितीयक स्टोरेज में स्थानांतरित नहीं किया जा सकता है, उदाहरण के लिए:MVS, z/OS और इसी तरह के OSes में, सिस्टम मेमोरी के कुछ हिस्सों का प्रबंधन वर्चुअल = वास्तविक विधि में किया जाता है, जहां प्रत्येक वर्चुअल एड्रेस एक वास्तविक एड्रेस के संगत होता है। वे हैं: आईबीएम (IBM) के आरंभिक वर्चुअल मेमोरी सिस्टम वर्चुअल = वास्तविक मोड पेजों को जकड़ने का एक मात्र तरिका था। Z/OS में 3 मोड होते हैं, V = V (वर्चुअल = वर्चुअल; पूर्ण रूप से पृष्ठांकन योग्य), V=R और V=F (वर्चुअल = फिक्स्ड, अर्थात "जकड़ा हुआ" लेकिन DAT ऑपरेटिंग के साथ).


title: वर्चुअल मेमोरी (आभासी स्मृति)

text: कुछ प्रणालियां (सिस्टम), जैसे की बर्रोज लार्ज सिस्टम, वर्चुअल मेमोरी के कार्यान्वयन के लिए पृष्ठन (पेजिंग) का प्रयोग नहीं करते हैं। इसके बजाय, वे विभाजन का उपयोग करते हैं, ताकि किसी ऐप्लीकेशन के वर्चुअल ऐड्रेस स्पेस को चर लंबाई के खंडों में विभाजित किया जा सके. एक वर्चुअल ऐड्रेस में एक खंड संख्या और खंड के भीतर एक ऑफसेट होता है।


title: वर्चुअल मेमोरी (आभासी स्मृति)

text: मेमोरी को अब भी एक ही संख्या (जिसे "पूर्ण" या "रैखिक" ऐड्रेस कहा जाता है) के द्वारा भौतिक रूप से व्यक्त किया जाता है। इसे प्राप्त करने के लिए, एक खंड विवरणक की खोज करने के लिए प्रोसेसर खंड सारणी में खंड संख्या की खोज करता है। खंड विवरणक में एक चिन्हक होता है जो यह सूचित करता है कि क्या खंड मुख्य मेमोरी में उपस्थित है और, यदि ऐसा है, तो खंड के शुरू में मुख्य मेमोरी में ऐड्रेस (खंड का "आधार" ऐड्रेस) और खंड की लंबाई सूचित करता है। यह जांच करता है कि खंड के भीतर ऑफसेट कि लंबाई खंड कि लंबाई से कम है या नहीं और, यदि ऐसा नहीं है, तो क्या कोई अवरोध उत्पन्न होता है। यदि कोई खंड मुख्य मेमोरी में मौजूद नहीं रहता है, तो ऑपरेटिंग सिस्टम में हार्डवेयर संबंधी एक अवरोध उत्पन्न उत्पन्न किया जाता है, जो मुख्य मेमोरी में खंड को पढ़ने या कार्यान्वयन के दौरान पृष्ठांकित आंकड़ों के सेट को सहायक स्टोरेज से वास्तविक स्टोरेज में "स्थानांतरित" करने (Swap in) की कोशिश कर सकता है। खंड को पढ़े जाने के लिए मुख्य मेमोरी में जगह बनाने हेतु ऑपरेटिंग सिस्टम को मुख्य मेमोरी में से अन्य "खण्डों को हटाना" (Swap out) पद सकता है।


title: वर्चुअल मेमोरी (आभासी स्मृति)

text: विशेष रूप से, इंटेल 80286 ने एक विकल्प के रूप में इसी प्रकार की एक विभाजन योजना का समर्थन किया, लेकिन अधिकांश ऑपरेटिंग सिस्टमों द्वारा इसका उपयोग नहीं किया गया।


title: वर्चुअल मेमोरी (आभासी स्मृति)

text: विभाजन और पृष्ठन का सम्मिश्रण करना, आमतौर पर प्रत्येक खण्डों को पृष्ठों में विभाजित करना संभव है। जो सिस्टम उन्हें सम्मिश्रित करते हैं, जैसे कि Multics और IBM System/38 और IBM System i मशीन में, वर्चुअल मेमोरी को आमतौर पर पृष्ठन के साथ लागू किया जाता है, जिसमें विभाजन का प्रयोग मेमोरी को सुरक्षा प्रदान करने के लिए किया जाता है। इंटेल 80386 और बाद में IA-32 प्रोसेसरों के साथ, खंड एक 32-bit वाले रैखिक पृष्ठन वाले ऐडरेस स्पेस में स्थित रहते हैं। इसलिए खण्डों को उस रैखिक पृष्ठन वाले ऐडरेस स्पेस के भीतर और बाहर किया जा सकता है। इससे वर्चुअल मेमोरी के दो स्टार मिलते हैं; हालांकि बहुत कम ही ऑपरेटिंग सिस्टम ऐसा करते हैं। इसके बजाय, वे केवल पृष्ठन का उपयोग करते हैं।


title: वर्चुअल मेमोरी (आभासी स्मृति)

text: पृष्ठों और खण्डों का उपयोग कर वर्चुअल मेमोरी के कार्यान्वयन में अंतर न केवल क्रमश: निश्चित और चर आकारों के द्वारा मेमोरी के विभाजन से संबंधित है। कुछ प्रणालियों (सिस्टमों) में, जैसे कि मल्टिक्स (Multics), या बाद में सिस्टम/38 (System/38) और प्राईम मशीन्स में, एक मेमोरी मॉडल के अर्थ विज्ञान के रूप में, विभाजन वास्तव में उपयोगकर्ता प्रक्रियाओं में दिखाई देता था। दूसरे शब्दों में, उस एक प्रक्रिया के बदले में जिसमें एक मेमोरी होता था जो बाइट्स या शब्दों के एक बड़े वेक्टर के जैसा दिखाई देता था। यह अधिक संरचित था। यह पृष्ठों के प्रयोग करने से भिन्न है, जो प्रक्रिया में दिखाई देने वाले मॉडल को नहीं बदलता है। इसके महत्वपूर्ण परिणाम हुए.


title: वर्चुअल मेमोरी (आभासी स्मृति)

text: खंड न केवल "चर लंबाई वाला एक पृष्ठ", या ऐडरेस स्पेस की लंबाई को बढ़ाने का एक एक सीधा तरिका नहीं था (जैसा कि इंटेल 80286 में). मल्टिक्स में, विभाजन एक बहुत शक्तिशाली तंत्र था जिसका उपयोग एक एक-स्तरीय वर्चुअल मेमोरी मॉडल प्रदान करने के लिए किया जाता था, जिसमें "प्रोसेस मेमोरी" और "फाइल सिस्टम" के बिच कोई अंतर नहीं था - एक 'प्रप्रोसेस एक्टिव ऐड्रेस स्पेस में केवल खण्डों (फाइलों) कि एक सूचि होती थी जिन्हें इसके संभावित ऐड्रेस, कोड और डेटा (आंकड़े), दोनों में प्रतिचित्रित किया जाता था। यह यूनिक्स (Unix) में बाद के mmap क्रियाविधि के समान नहीं था, क्योंकि अर्द्ध - स्वेच्छ स्थानों में फाइलों को प्रतिचित्रित करने के समय अंतर फ़ाइल पॉइंटर (सूचक) संकेत काम नहीं करते हैं। मल्टिक्स (Multics) में अधिकाँश निर्देशों में निर्मित ऐसे पताभिगमन मोड थे। दूसरे शब्दों में, यह पुनर्स्थापित अंतर खंड संदर्भ क्रियान्वित कर पूरी तरह से एक लिंकर की जरूरत को समाप्त कर सकता था। यह उस समय भी काम करता था जब विभिन्न प्रक्रियाएं एक ही फाइल को विभिन्न स्थानों में उनके निजी ऐड्रेस स्पेसों में प्रतिचित्रित करता था।


title: वर्चुअल मेमोरी (आभासी स्मृति)

text: सभी implementations के लिए एक समस्या बुलाया "ताड़ना", जहां कंप्यूटर भी ज्यादा समय बिताता है असली स्मृति और डिस्क के बीच आभासी स्मृति के ब्लॉक फेरबदल और इसलिए धीरे काम लगता है बचने की जरूरत है। अनुप्रयोग प्रोग्राम कर सकते हैं मदद के बेहतर डिजाइन, लेकिन अंत में ही इलाज के लिए और अधिक वास्तविक स्मृति स्थापित है। अधिक जानकारी के लिए पृष्ठन देखते हैं।


title: चिटकुना

text: त्वरित पठन एवं तैयारी के लिये बनायी गयी अति-संक्षिप्त नोट को चिटकुना या चीटशीट (Cheat sheet) कहते हैं। कुछ लोग इसका दुरुपयोग परीक्षाओं में नकल करने के लिये भी करते हैं।


title: साख पत्र (Letter of credit)

text: मानक वाणिज्यिक साख पत्र एक ऐसा दस्तावेज है जो किसी वित्तीय संस्थान द्वारा जारी किया जाता है, जिसका उपयोग मुख्यतः व्यापारिक वित्त (trade finance) में हुआ करता है जो कि आम तौर पर अपरिवर्तनीय भुगतान मुहैया करता है।  साख पत्र किसी लेनदेन में भुगतान का भी स्रोत हो सकता है, मतलब यह कि साख पत्र के बदले में किसी निर्यातक को भुगतान मिल सकता है। साख पत्र का उपयोग मुख्यतः खास किस्म के अंतर्राष्ट्रीय व्यापार लेनदेन में हुआ करता है, ऐसे सौदों में जिनमें आपूर्तिकर्त्ता एक देश में बैठा हो और उसका ग्राहक किसी अन्य देश में. इनका उपयोग भूमि विकास प्रक्रियाओं के लिए भी होता है ताकि मंजूर हो चुकीं जन-सुविधाओं (सड़कें, फुटपाथ, बरसाती तालाब आदि) के निर्माण कार्य पूरे हो सकें. साख पत्र से जुड़ी पार्टियों में आम तौर पर एक लाभार्थी होता है जो रकम प्राप्त करता है, एक जारीकर्त्ता बैंक होता है आवेदक जिसका ग्राहक है और परामर्शदाता बैंक होता है लाभार्थी जिसका ग्राहक है। लगभग सभी साख पत्र अपरिवर्तनीय या अटल होते हैं, मतलब यह कि लाभग्राही, जारीकर्ता बैंक और तसदीक करने वाले बैंक के बीच पूर्व करार के बिना ना ही इसमें कोई संशोधन किया जा सकता है न ही इसे रद्द नहीं किया जा सकता है। किसी लेनदेन को संपन्न करने में गिरो (ऋण अंतरण-निपटान प्रणाली) और यात्री चेक के कार्य साख पत्र में भी निहित होते हैं। विशेष रूप से, वाणिज्यिक बीजक (कमर्शियल इनवॉयस), बिल्टी (बिल ऑफ लैडिंग) और जहाज पर लदाई के संक्रमण के दौरान खोने या नुकसान होने से बचाने के लिए किये गए बीमा से संबंधित दस्तावेज भुगतान प्राप्त करने के समय लाभार्थी को पेश करने पड़ते हैं। बहरहाल, दस्तावेजों की सूची और प्रारूप में कल्पना और समझौते की गुंजाइश होती है और हो सकता है उसमें एक तटस्थ तीसरे पक्ष द्वारा जहाज में लादे गए माल की गुणवत्ता या उसके मूल स्थान को प्रमाणित करने वाले दस्तावेज को पेश करने की जरुरत भी शामिल हो सकती है।


title: साख पत्र (Letter of credit)

text: अंग्रेजी नाम 'लेटर ऑफ़ क्रेडिट' फ्रांसीसी शब्द 'अक्रेडिटेशन' ("accreditation”) से आया है, जिसका अर्थ कुछ करने की क्षमता है, जिसकी व्युत्पत्ति लैटिन शब्द 'अक्रेडिटिवस' (“accreditivus”) से हुई है, जिसका अर्थ है - भरोसा. S.'बिक्री के पूर्वाधिकार अनुबंध से संबंधित किसी बचाव में इसका प्रयोग होता है। एक हद तक विक्रेता जब अपने कर्तव्यों का पालन करता है तभी साख पत्र में निहित अपेक्षाएं पूरी होती हैं।


title: साख पत्र (Letter of credit)

text: ABC बैंक के जरिये लेन-देन करने वाली ब्लिस (BLISS) नामक कंपनी से समय-समय पर माल आयात करने वाली इन्कॉस्मैटिका (InCosmetika) नाम की एक कंपनी हैं। इन्कॉस्मैटिका का कॉमनवेल्थ बैंक में खाता है। इन्कॉस्मैटिका ब्लिस से पांच लाख डॉलर के माल का आयात करना चाहती है, जो उसे 60 दिनों की मोहलत पर इस शर्त पर माल देने को राजी हो जाती है कि वह उसे पूरी रकम के लिए 90 दिनों का साख पत्र देगी. निम्नलिखित तरीके से साख पत्र हासिल किया जा सकेगा:चूंकि साख पत्र जारीकर्ता बैंक का अपरिवर्तनीय वचन है इसलिए आगम उपलब्ध होता है, लाभार्थी को उसके सौदे की रकम मिल जाती है, बशर्तें साख पत्र की शर्तों का कड़ाई से पालन हुआ हो, UCP 600 तथा दूसरे अंतर्राष्ट्रीय मानक बैंकिंग प्रथा के मुताबिक दूसरे अनुबद्ध दस्तावेज जारीकर्ता बैंक को दिए गये हों, तब :


title: साख पत्र (Letter of credit)

text: या फिर हुंडियों का भुगतान स्वीकार कर लिया गया हो मगर परिपक्व होने पर भी अदाकर्ता बैंक उसका भुगतान न किया हो.  दस्तावेजी साख की एक खासियत यह होती है कि जिस लेनदेन या अन्य करार के लिए यह जारी होती है उससे इसके कारण मिलने वाले भुगतान की जिम्मेदारी बिलकुल अलग और स्वतंत्र होती है। इस तरह बैंक की जिम्मेदारी सिर्फ साख के नियम और शर्तों से परिभाषित होती है और बिक्री का करार यहाँ अप्रासंगिक है। बिक्री के करार से हट कर खरीदार को मिलने वाली सुरक्षा से बैंक को कोई मतलब नहीं होता और न ही उसका उसके दायित्व पर ही कोई असर पड़ता है। अनुच्छेद 4(a) UCP में इस सिद्धांत का साफ़ तौर पर खुलासा है। अनुच्छेद 5 में UCP आगे कहता है कि बैंक को सिर्फ दस्तावेजों से मतलब हैं, माल (तथ्यों) से उसका कोई सरोकार नहीं. तदनुसार यदि लाभार्थी या उसके एजेंट द्वारा दस्तावेजों को नियम के मुताबिक पेश किया गया हों तो साधारणतः बैंक बिना किसी और शर्तों के भुगतान करने को बाध्य है।  अमूर्त सिद्धांत को अंगीकृत करने के पीछे जो नीतियां हैं वे पूरी तरह से व्यावसायिक हैं और पक्षों की अपेक्षाओं को दर्शाती हैं: सबसे पहले, यदि पेश किए गए दस्तावेजों की वैधता की जिम्मेदारी बैंकों पर डाल दी जाए तो यह उन पर हरेक सौदे में अंतर्निहित तथ्यों की जांच का बोझ डालना होगा और इससे वे दस्तावेजी साख जारी करने में कम इच्छुक होंगे, ऐसे में सौदे में बड़ा जोखिम और असुविधा पेश आएगी. दूसरे, साख के तहत जिन दस्तावेजों की जरुरत होती है, कुछ परिस्थियों में वे बिक्री के लेनदेन से भिन्न हो सकती हैं; ऐसी स्थिति में साख के करार को वापस देखने की जरुरत पड़ जाएगी और बैंक दुविधा में पड़ जाएगा कि वह किस नियम का अनुसरण करे. तीसरे, यह तथ्य कि जब तक वह दस्तावेजी कर्तव्यों का पालन करता है साख का बुनियादी कार्य विक्रेता को भुगतान मिल जाने का भरोसा दिलाना है, यह सुझाव देता है कि खरीदार द्वारा गलत कार्यवाही (misfeasance) के आरोप के बावजूद बैंकों को अपने दायित्व का निर्वाह करना चाहिए.आख़िरकार, अदालतों ने इस बात पर जोर दिया है कि ग्राहकों के पास बिक्री के करार पर कार्यवाही का उपाय हमेशा रहता है और ऐसे में यदि विक्रेता और ग्राहक के बीच हुए करार के उल्लंघन के लिए बैंक को उसकी जांच करने की जरुरत पड़ जाए तो यह व्यापार जगत के लिए आफ़त का सबब बन जाएगा. "कड़ाई से अनुपालन के सिद्धांत" का भी उद्देश्य यह है कि दस्तावेजों के आधार पर बैंकों के भुगतान करने के दायित्व को सरल, कार्यकुशल और तत्पर बनाया जाए. इस कारण साख की भाषा से अगर पेश किये गये दस्तावेज अलग हों तो बैंक को भुगतान रोकने का अधिकार है, भले ही विचलन विशुद्ध रूप से पारिभाषिक हो. सामान्य कानूनी कहावत (मैक्सिम) "डि मिनिमिस नॉन क्यूरैट लेक्स" (कानून अपने आपमें किसी तुच्छ काम से वास्ता नहीं रखता) का दस्तावेजी साखों के मामले में कोई स्थान नहीं है।


title: साख पत्र (Letter of credit)

text: सभी साखपत्रों के निर्गमन करने के सारे खर्च, दस्तावेजों के समझौते, रकम की अदायगी और डाक खर्च जैसे दूसरे खर्च का वहन आवेदक को करना पड़ता है अथवा साखपत्र के नियम और शर्तों के अनुसार जैसा भी तय हो. यदि साखपत्र में इस बारे में कुछ उल्लेख न हो तो सारा खर्च आवेदक को उठाना पड़ता है। साखपत्र के फील्ड नं. 71B में खर्चों का विस्तृत ब्यौरा और उनका वहन कौन करेगा, इस बारे में जानकारी दी जायेगी.


title: साख पत्र (Letter of credit)

text: हालांकि एकबार लाभार्थी को दे दिए जाने के बाद तमाम दस्तावेजी साख लागू होने को बाध्य हो जाते हैं, लेकिन दस्तावेजों को जमा करने के पहले लाभार्थी द्वारा बैंकर से किसी भी तरह के क्षतिपूर्ति की आशा करना मुश्किल है। ऐसे लेनदेन में लाभार्थी द्वारा आवेदक को माल पंहुंचाने का वचन देना बैंक के वादे के लिए पर्याप्त नहीं है क्योंकि बिक्री का करार साख जारी होने के पहले ही हो चुका होता है, इसलिए इन परिस्थितियों में सोच-विचार बीती बात है। साथ ही, एक करार के तहत वर्तमान काम का प्रदर्शन बैंक द्वारा किसी नए वादे के लिए एक उचित कारण नहीं हो सकता:माल की सुपुर्दगी बिक्री के मौलिक करार को बल प्रदान करने के लिए वजह हो सकती है, लेकिन इसका इस्तेमाल पहले की तरह दूसरी बार बैंक-लाभार्थी प्रवर्तनीय संबंध स्थापित करने के लिए नहीं किया जा सकता.  कानूनी लेखकों ने हर क़ानूनी पहलू के हर संभव सिद्धांत का विश्लेषण किया है और बैंक द्वारा किये गए वादे के साथ संतोषजनक सामंजस्य स्थापित करने में सफल नहीं हो सके. इन सिद्धांतों में अन्तर्निहित प्रतिज्ञा, सौंपे गए काम का सिद्धांत, नवीनता का सिद्धांत, निर्भरता का सिद्धांत, अधिकरण सिद्धांत, विबंधन तथा भरोसे का सिद्धांत, अग्रिम सिद्धांत और प्रतिभू (गारंटी) सिद्धांत शामिल हैं। डेविस, ट्रीटल, गूड़े, फिंकेल्स्टाइन और एलिंगर सभी ने माना कि दस्तावेजी साख का विश्लेषण करार के सिद्धांतों के कानूनी ढांचे के बाहर होना चाहिए, जिनमें प्रतिफल की मौजूदगी की आवश्यकता होती है। तदनुसार, दस्तावेजी साख को चाहे एक वादे, एक दायित्व, कार्यवाही का चुनाव, एक नियुक्ति या करार का नाम दिया जाए, अंग्रेजी न्यायशास्त्र में यह बतौर अनुबंध ही स्वीकार्य है, बावजूद इस तथ्य कि इसके अपने अलग लक्षण होते हैं जो इसे अपने ही तरह का अनूठा (सुई जेनेरिस) बनाते हैं।  अमेरिका सहित कुछ देशों ने (यूनिफ़ॉर्म कमर्शियल कोड या UCC का अनुच्छेद 5 देखें) साख पत्र के संचालन संबंधी कानून बना लिए हैं। UCP तथा ISP98 सहित अभ्यास के नियमों के साथ काम करने के लिए ये कानून बनाए गए हैं। अभ्यास के इन नियमों को पक्षों की सहमति द्वारा साख पत्र के लेनदेन में शामिल किया जाता है। UCP का नवीनतम संस्करण UCP600 है जो 1 जुलाई 2007 से प्रभावी है। पिछ्ला संशोधन UCP500 था जो 1 जनवरी 1994 को प्रभावी हुआ था। चूंकि UCP कानून नहीं होते, इसलिए पक्षों को अपनी व्यवस्था में इन्हें सामान्य समझौतों के प्रावधान के तौर पर शामिल करना पड़ता है।


title: साख पत्र (Letter of credit)

text: इसमें ग्राहक पहले पैसे दे देता है और विक्रेता द्वारा माल भेजे जाने का इंतजार करता है।


title: साख पत्र (Letter of credit)

text: यह ICC के UCP600 के अधीन है, जिसमें बैंक (ग्राहक की ओर से और आवेदक के अनुरोध पर) माल भेजने वाले (लाभार्थी) को कुछ दस्तावेज पेश करने और दिये गये नियमों और शर्तों का कड़ाई से पालन करने पर भेजे गये माल की कीमत चुकाने की जिम्मेदारी लेता है। यहां ग्राहक निश्चिंत हो सकता है कि जिस माल की वह उम्मीद कर रहा है उसे वही माल मिलेगा क्योंकि ये दस्तावेजों की सूरत में इस बात का सबूत होगा कि ख़ास नियम और शर्तों को पूरा किया गया है, जबकि माल का आपूर्तिकर्ता निश्चिंत हो सकता है कि यदि वह शर्तें पूरी करता है तो भेजे गये माल की कीमत मिलना बैंक द्वारा गारंटीशुदा है जो लेनदेन के इस अनुबंध के पक्षों से बिलकुल स्वतंत्र है।


title: साख पत्र (Letter of credit)

text: दर्शन और मुद्दत ICC के URC 525 के अधीन है, भुगतान या ड्राफ्ट स्वीकार हो जाने के बाद भेजे गए माल के दस्तावेज ग्राहक को दे दिये जाते हैं, जिसमें भुगतान/स्वीकृति के संकलन के एवज में दस्तावेज देने के लिए, पहले माल भेजा जाता है, उसके बाद उससे स्वत्वाधिकार से संबंधित तमाम दस्तावेज विक्रेता के बैंक [प्रेषक बैंक] के द्वारा ग्राहक के बैंक [संग्रहक बैंक] के पास भेज दिये जाते हैं।


title: साख पत्र (Letter of credit)

text: जहां आपूर्तिकर्ता माल की लदाई कर देता है और खुले खाते की शर्तों के तहत बिल के प्रेषण की कार्यवाही के लिए ग्राहक का इंतजार करता है। साखपत्र के लेन-देन में जोखिम की परिस्थितियां आम जोखिम


title: साख पत्र (Letter of credit)

text: धोखे के जोखिम


title: साख पत्र (Letter of credit)

text: सार्वभौम तथा नियामक जोखिम


title: साख पत्र (Letter of credit)

text: कानूनी जोखिम


title: साख पत्र (Letter of credit)

text: अपरिहार्य महासंकट (फ़ोर्स मेज्यूर) और करार का निष्फ़लन


title: साख पत्र (Letter of credit)

text: आवेदनकर्ता के जोखिम


title: साख पत्र (Letter of credit)

text: जारीकर्ता बैंक के जोखिम


title: साख पत्र (Letter of credit)

text: भुगतानकर्ता बैंक के जोखिम


title: साख पत्र (Letter of credit)

text: लाभार्थी के जोखिम


title: साख पत्र (Letter of credit)

text: परामशर्दाता बैंक के जोखिम


title: साख पत्र (Letter of credit)

text: नामित बैंक के जोखिम


title: साख पत्र (Letter of credit)

text: पुष्टिकर्ता बैंक के जोखिम


title: प्रतिविष

text: प्रतिविष (Antivenom / एंटी वेनम) एक दवा (औषधि) है, जिसका उपयोग सर्पदंश का इलाज करने के लिए होता है।


title: घूस

text: जब किसी व्यक्ति को धन या कोई उपहार इसलिये दिया जाता हैं कि किसी मामले में धन प्राप्त करने वाले का व्यवहार अपने पक्ष में हो जाए, तो इसे घूस (Bribe) कहते हैं। इसे एक आर्थिक और दण्डनीय अपराध होने के साथ-साथ एक सामाजिक बुराई भी है।


title: घूस

text: भारत की राजनीति के कई दिग्गज नेता इसी "घूस"' को लोखों करोड़ों में इकठ्ठा करके विदेशों में जमा कर चुके हैं।


title: ओपेरा (गीतिनाटक)

text: गान नाट्य (गीतिनाटक) को ओपेरा (Opera) कहते हैं। ओपेरा का उद्भव 1594 ई. में इटली के फ़्लोरेंस नगर में "ला दाफ़्ने" नामक ओपेरा के प्रदर्शन से हुआ था, यद्यपि इस ओपेरा के प्रस्तुतकर्ता स्वयं यह नहीं जानते थे कि वे अनजाने किस महत्वपूर्ण कला की विधा को जन्म दे रहे हैं। गत चार शताब्दियों में ओपेरा की अनेक व्याख्याएँ प्रस्तुत की गई। लेकिन परंपरा और अनुभव के आधार पर यही माना जाता है कि ओपेरा गानबद्ध नाटक होता है, जिसमें वार्तालाप के स्थान पर गाया जाता है। इसका ऐतिहासिक कारण यह है कि 16वीं सदी तक यह माना जाता था कि नाटक पद्य में होना चाहिए। नाटक के लिए पद्य यदि अनिवार्य है तो संगीत के लिए भूमि स्वत: तैयार हो जाती है। क्योंकि काव्य और संगीत पूरक कलाएँ हैं, दोनों ही अमूर्त भावनाओं तथा कल्पनालोकों से अधिक संबंधित हैं। इसलिए जब तक नाटक काव्य में लिखे जाते रहे तब तक विशेष कठिनाई नहीं हुई, लेकिन कालांतर में नाटक की विधा ने गद्य का रूप लिया तथा यथार्थोन्मुख हुई। तभी से ओपेराकारों के लिए कठिनाइयाँ बढ़ती गई। चूँकि ओपेरा का जन्म इटली में हुआ था इसलिए उसके सारे अंगों पर इटली का प्रभुत्व स्वाभाविक था। लेकिन फ्रांस तथा जर्मनी की भी प्रतिभा ओपेरा को सुषमित तथा विकसित करने में लगी थी, इसलिए ओपेरा कालांतर में अनेक प्रशाखाओं में पल्लवित हुआ।


title: ओपेरा (गीतिनाटक)

text: इटली में ओपेरा पाँच अंकों का होता था लेकिन फ्रांस में वह तीन अंकों का ही होता था। इटली में उसका संगीत पक्ष अधिक पुष्ट था, फ्रांस में उसकी विषयवस्तु पर अधिक ध्यान दिया जाता था। लेकिन ओपेरा के इतिहास पर इटली और जर्मनी की ही प्रतिभाओं ने दिशाकारी प्रभाव डाला। नाटक के प्रमुख भेद कामदी (कामेडी) और त्रासदी (ट्रैजेडी) दोनों ही ओपेरा में संनिहित हैं। इटली के ओपेराकार नाटकीय त्रिसंधियों को नहीं स्वीकारते थे। इटली के ओपेराकार संगीत तथा भव्य मंचसज्जा पर ज्यादा ध्यान देते रहे हैं, जबकि अन्य ओपेराकार ओपेरा के नाट्यलेख अर्थात् "लिबरेत्तो" पर केंद्रित रहे हैं। आपेरा में आज तक पाठ (रेसीटेशन) को लेकर काफी कठिनाइयाँ हुई हैं। प्राचीन एकालापों (सालीलॉकीज़) को तो किसी तरह संगीत में निबद्ध किया जाता था लेकिन आज की नाटकीय विधा में एकालापों का कोई स्थान नहीं है। आज वार्तालापों में जो यथार्थता तथा दैनिक अकाव्यात्मकता आ गई है उसे ओपेराकार किस प्रकार संगीत में निबद्ध करें, यह आज के ओपेरा की समस्या है।


title: ओपेरा (गीतिनाटक)

text: नाटकों की भाँति ही ओपेरा की कथा वस्तु भी आरंभ में धार्मिक आख्यानों से ली जाती थी। मध्ययुग में यही आधार ऐतिहासिक वीरगाथाएँ हो गया। इसका अर्थ हुआ कि ओपेरा ग्रीस से चलकर रोम आया। इस कारण उस काल के ओपेरों में दो ही भावनाएँ प्रमुख हैं, महत्त्वाकांक्षा और कामना। आज नाटक जीवन के बीच खड़ा हुआ है इसलिए ओपेरा को भी वहीं आना पड़ा है और यह यात्रा 400 वर्षो की है। कथावस्तु के साथ-साथ संगीत के तालमेल में भी परिवर्तन हुआ है। आरंभ में ओपेरा में नाट्यलेख प्रमुख होता और संगीत गौण, लेकिन क्रमश: नाटय्लेख गौण होता गया और संगीत ने प्राधान्य ले लिया। पहले कथावस्तु को मनोरंजक बनाने के लिए गान, सहगान तथा समूहगान की व्यवस्था की। इसके बाद अनवरत संगीत के सिद्धांत ने संपूर्ण ओपेरा को ही संगीतमय कर दिया। अब वातावरण, चित्रण, भावदशा आदि सभी के लिए संगीत की योजना होने लगी। इसीलिए ओपेरा में संगीत लेखक का जितना महत्त्व है उतना नाट्यलेखक का नहीं।


title: ओपेरा (गीतिनाटक)

text: सभी कलाओं के आश्रयदाता एक समय में राजा, सामंत हुआ करते थे। इटली में भी तत्कालीन सामंत तथा रईस इस कला के पोषक थे। इसीलिए एक समय तक ओपेरा के अर्थ ही विशाल मंच, भव्य साजसज्जा, विराट् दृश्यांकन आदि थे। पेरिस के किसी ओपेरागृह में प्रवेश करते ही बाक्सों और बाल्कनियों तथा उत्कीर्ण बारजों और छज्जों की दीर्घाओंवाले हॉल के दर्शन होते हैं। ये ओपेरागृह 18वीं और 19वीं सदियों के स्मारक हैं। यहीं बैठकर सामंतवर्ग तथा भद्रलोक ग्लक और मोज़ार्ट, बिथूवेन और वेबर, वैग्नर और वर्दी के महान संगीतमय ओपेरों को देखते रहे हैं। इटली, फ़्रांस और जर्मनी के ओपेरागृहों में ही इन महान ओपेराकारों को अपनी सफलताओं तथा असफलताओं का सामना करना पड़ा है। इटली, 16वीं सदी के आसपास सारी यूरोपीय कला, साहित्य और संस्कृति का केंद्र था। सर्वप्रथम फ़्लोरेंस में ओपेरा खेला गया था। आज जिसकी लिपि उपलब्ध है, वह ओपेरा भी वहीं खेला गया था– "यूरिडिस", सन् 1600 ई में। इसके बाद वेनिस नगर ओपेरा का सबसे बड़ा केंद्र हो गया। सारे यूरोप के कलाप्रिय इस नगर की यात्रा करते और महान ओपेरों को देखकर कृतकृत्य होते थे। सन् 1637 में वेनिस में एक सार्वजनिक ओपेरागृह की स्थापना हुई जिसके कारण ओपेरा पर क्रमश: व्यावसायिकता का प्रभाव हुआ। अब ओपेरा केवल शौक की विधा न रहकर आय का साधन बना। ओपेरा के लिए जिस उन्नत ओपेरागृह की अपेक्षा हुआ करती थी उसके कारण तत्कालीन मंचशिल्प के विकास में नाटकों से कहीं अधिक श्रेय ओपेरों को है। उन दिनों चक्रित मंच (रिवाल्विंग स्टेज) तो आविष्कृत हुए नहीं थे, इसलिए ओपेरा के विशेष काल्पनिक मंचांकनों को मूर्त कर सकना काफी कठिन काम था। चक्रित मंच की समस्या जापान द्वारा 18वीं सदी में दूर हुई।


title: ओपेरा (गीतिनाटक)

text: ओपेरा धीरे-धीरे यूरोप के दूसरे देशों में भी लोकप्रिय होता जा रहा था। अब आस्ट्रिया, फ्रांस, तथा जर्मनी भी इसके केंद्र बन चले थे। सदियों तक इटली के संगीतज्ञों, कलाकारों, नाट्यलेखकों तथा अभिनेताओं का प्राधान्य सारे यूरोप के ओपेरागृहों में रहा। ओपेरा, इटली का राष्ट्रीय कलात्मक उद्योग रहा है। वेनिसीय संगीत, साज सज्जा, अभिनय आदि ही प्रमाण माने जाते थे। फ्रांस के मंच पर भी इतालवी भव्य साज सज्जा में ही जर्मन संगीतज्ञों द्वारा कला की यह अदृभुत विधा मंचित होती रही। ओपेरा की भाषा आरंभ में इतालवी फ्रेंच रही। कालांतर में फ्रांस की भाषा भी प्रचलित हुई। लेकिन अन्य देशों में ओपेरा की भाषा इतालवी ही बनी रही। इस क्षेत्र में इटली का प्रभाव यहाँ तक था कि अनेक बार इतालीयेतर ओपेराकार भी अपना नाम इतालीय रख लिया करते थे।


title: ओपेरा (गीतिनाटक)

text: वैसे तो फ्रांस के संगीतज्ञों का भी इसमें योग रहा है। रोमियों ही संभवत: एक ऐसा फ्रांसीसी नाम है जो जन्मना फ्रांसीसी भी है और प्रतिभाशाली संगीतज्ञ भी। अन्यथा न फ्रांसीसी कभी संगीत में श्रेष्ठ रहे हैं और न इतालीय कभी नाट्यलेख में। फ्रांस में ओपेरा की नीवं डालनेवाला जेवान्नी बतिस्ता लुली भी इतालीय था, जो लुई 14वें के शासनकाल में लाया गया था। रोमियो ही संभवत: पहला ओपेराकार है जिसने वाद्यवृंद का उपयोग आँधी, समुद्रादि के वर्णनों के लिए किया। यद्यपि लुली यह प्रयोग कर चुका था, तथापि इसे व्यवस्था रोमियो ने दी। जर्मन ओपेराकारों की सबसे अधिक तथा महत्वपूर्ण देन दार्शनिकता रही है। पहला जर्मन ओपेराकार ग्लक है, जो ओपेरा का सुधारक कहलाता है। आज 200 वर्षों के बाद भी उसकी रचनाओं को सुनना कलात्मक अनुभव है। ग्लक ने संगीत के दार्शनिक पक्ष को पुष्ट बनाया और ओपेरा में उसे अभिव्यक्त किया।


title: ओपेरा (गीतिनाटक)

text: ओपेराकारों में दूसरा महत्वपूर्ण नाम मोज़ार्ट का है। मोज़ार्ट ने वैसे तो आठ बरस की उम्र में ही एक ओपेरा की रचना कर डाली थी लेकिन जो ओपेरा के इतिहास में महत्वपूर्ण है उसकी रचना उसने 24 वर्ष की अवस्था में की और वह था "इडोमोनिया" (सन् 1781 ई.)। मोज़ार्ट अद्वितीय निष्णात ओपेराकार माना जाता है। ओपेरा के इतिहास में जिन क्लासिकीय ओपेरों की गणना है उनमें "मैजिक फ़्यूट" का अन्यतम स्थान है। इस ओपेरा को भविष्य के जर्मन ओपेरों का आधार माना जाता है। इस ओपेरा में उसे दिव्यता प्राप्त हुई थी। बिथूवेन के नाम के साथ विद्रोह की भावना मूर्त हो जाती है। ओपेरा के इतिहास में वह शैली या बायरन के समान है। उसका विद्रोही संगीत हमारे अधिक निकट है।


title: ओपेरा (गीतिनाटक)

text: जर्मन रोमांटिक आंदोलन का अभूतपूर्व ओपेराकार वेबर है। बच्चों के लिए भी उसका एक प्रसिद्ध ओपेरा है। ओपेरों द्वारा उसने रोमांटिक ओपेरों को वही गौरव दिलवाया जो राजसभावाओंवाले ओपेरों को प्राप्त था। "यूरोआंते" में कोई वार्तालाप नहीं, बल्कि अनवरत संगीत ही है। सब जर्मन ओपेराकार गायकों से अधिक वाद्यवृंद पर जोर देते रहे हैं।


title: ओपेरा (गीतिनाटक)

text: ओपेराकारों में वेबर जहाँ सुंदर था वहाँ रिचर्ड वैग्नर (1813-1883) कुरूप, नाटा, बड़े सिर का, घमंडी और स्वार्थी था। लेकिन 19वीं सदी के कलात्मक जीवन का वही प्रमुख स्तंभ भी था। यही एकमात्र ओपेराकार था जो स्वत: नाट्यलेख भी लिखता था। इसके ओपेरा का नाम है "द रिंग" जो अत्यंत महत्वपूर्ण है। वैग्नर के विचारों को मंचसज्जा के तत्कालीन ओपेरागृह मूर्त नहीं कर पाते थे इसलिए बेरुथ नामक कस्बे में उसने ओपेरागृह खोला जो आगे चलकर ओपेरा के इतिहास में सांस्कृतिक केंद्र के रूप में स्वीकार किया गया। वैग्नर का ही समकालीन इतालीय ओपेराकार था वर्डी (1813-1901) जो बड़ी विषम परिस्थितियों में इटली के ओपेरा के क्षेत्र में आया था। रासिनी ने मंच से अवकाश ले लिया था। बेलिनी की मृत्यु हो चुकी थी और दानीज़ेत्ती पागल हो गया था। वर्डी के सामने भी समकालीन शासकों ने अवरोध खड़े कर रखे थे। "स्वाधीनता" का उच्चारण ही कठिन हो गया था। वर्डी ने पहली बार समकालीन जीवन पर ओपेरा में त्रासदी प्रस्तुत की। अभी तक दर्शक आधुनिक भूषा में त्रासदी देखने के अभ्यस्त नहीं थे। स्वेज़ नहर के उद्घाटन के अवसर पर वर्डी ने काहिरा में एक ओपेरा प्रस्तुत किया था। चूँकि वह वैग्नर का समकालीन था, इसलिए प्राय: इतिहासज्ञ वर्डी के प्रति अन्याय कर जाते हैं।


title: ओपेरा (गीतिनाटक)

text: पिछले दिनों में पूर्वी यूरोप में सोवियत के अतिरिक्त यूगोस्लाविया में भी ओपेरा को संजीवित और विकसित करने के प्रयत्न हुए हैं। संसारप्रसिद्ध ओपेरा गायिका मिरियाना रादेव ज़ाग्रेब की ही हैं और वहाँ के राष्ट्रीय ओपेरागृह की प्रधान तारिका हैं।


title: ओपेरा (गीतिनाटक)

text: पूर्वी देशों में ओपेरा के क्षेत्र में चीन ने बड़ा महत्वपूर्ण योगदान दिया है। वस्तुत: चीनी ओपेरा संसार के प्राचीनतम ओपेरों में है और यद्यपि पश्चिमी मंचसमीक्षकों ने उसका उल्लेख नहीं किया है, चीनी ओपेरा अनेक दृष्टियों से अपने कृतित्व एवं प्रदर्शनों में अपना सानी नहीं रखता। भारत में भी इधर ओपेरा लिखने और ओपेरागृह संगठित करने के कुछ प्रयास होने लगे हैं।


title: ओपेलाइका

text: ओपेलाइका (Opelika) संयुक्त राज्य अमरीका के पूर्वी ऐलाबैमा राज्य में एक औद्योगिक तथा व्यापारिक केंद्र है तथा संघीय राजपथ पर बसा हुआ है। सन् 1773 ई. में इसकी स्थापना हुई थी। यह नगर सेंट्रल जार्जिया रेलवे तथा वेस्टर्न ऐलाबैमा रेलवे द्वारा जुड़ा हुआ है।


title: ओलिम्पिया

text: ओलिंपिया नगर (Olympia) प्राचीन काल में ओलिंपिक खेलों का स्थल था। यह यूनान देश के पश्चिमी मोरिया में रूफ़िया नदी के उत्तरी किनारे पर आधुनिक पिरगोस नगर से 11 मील पूर्व स्थित है।


title: ओलिम्पिया

text: यूनान के इतिहास में इस नगर का धार्मिक और राजनीतिक महत्व रहा है। हीरा का मंदिर प्राचीनतम विद्यमान भवन है जिसका निर्माण, अपने मौलिक रूप में, संभवत: ईसा से 1,000 वर्ष पूर्व हुआ था। यहाँ खेलों की उत्पत्ति के संबंध में विभिन्न धारणाएँ हैं। एक मत के अनुसार पहली दौड़ पेलौप्स और आयनोमौस के बीच हुई थी, किंतु द्वितीय मतानुसार यहाँ सर्वप्रथम हेराकिल्स द्वारा खेलकूदों का उत्सव मनाया गया था। 11वीं शताब्दी के यूनानी लेखक सेड़ीनस के अनुसार ओलिंपिक उत्सव 393 ई. तक ही मनाए गए।


title: ओलिम्पिया

text: ओलिंपिया अथवा ओलिंबिया का वर्तमान गाँव क्लादियस नदी के दूसरे तट पर स्थित है। यहाँ एक संग्रहालय भी है।


title: पोदी-बारबी

text: पोदी-बारबी अरुणाचल प्रदेश के बोकर जनजाति का एक प्रमुख पर्व है, जो हर वर्ष ५ दिसम्बर को मनाया जाता है। मान्यता है फसल के देवता 'पोदी' और 'बारबी' इस अवसर पर स्वर्ग से धरती पर आकर उर्वरता, अच्छी फसल और समृद्धि का आशीर्वाद देते हैं। बोकर अरुणाचल की एक प्रमुख जनजाति है जो मंगोलियन मूल की है। यह वर्त्तमान में पं॰ सियांग जिले के मेंचुका सब-डिविजन के मनिगोंग, पिदी और टातो क्षेत्र में फैली हुई है। आधुनिकता और धार्मिक ने पर्व की मूल छवि को प्रभावित तो किया है, मगर लोगों के प्रकृति के प्रति अपने लगाव को प्रदर्शित करने का एक माध्यम तो है ही - 'पोदी - बारबी'।


title: अभिप्रेरण

text: अभिप्रेरण (Motivation) का अर्थ किसी व्यक्ति के लक्ष्योन्मुख (goal-oriented) व्यवहार को सक्रिय या उर्जान्वित करना है। मोटिवेशन दो तरह का होता है - आन्तरिक (intrinsic) या वाह्य (extrinsic)। अभिप्रेरण के बहुत से सिद्धान्त हैं। अभिप्रेरण के मूल में शारीरिक कष्टों को न्यूनतमीकरण तथा आनन्द को अधिकतम् करने की मूल आवश्यकता हो सकती है; या इसके पीछे विशिष्त आवश्यकताएँ, जैसे खाना, आराम करना या वांछित वस्तुएँ, रूचि (हॉबी), लक्ष्य, आदर्श आदि हो सकते हैं। अभिप्रेरण की जड़ में कुछ अल्प-स्पष्ट कारण, जैसे - स्वार्थ, नैतिकता/अनैतिकता आदि भी हो सकते हैं।


title: अभिप्रेरण

text: प्रेरणा के प्रमुख 4 स्रोत होते हैं- आवश्यकताएं, चालक, उद्दीपन, प्रेरक।


title: अभिप्रेरण

text: प्रत्येक प्राणी की कुछ मौलिक आवश्यकताएं होती है। जिसके बिना उसका अस्तित्व सम्भव नहीं है जैसे भोजन, पानी, हवा इत्यादि। इन आवश्यकताओ की तृप्ति पर ही व्यक्ति का जीवन निर्भर करता है।


title: अभिप्रेरण

text: प्राणी की आवश्यकता से चालक का जन्म होता है। चालक, शक्ति का वह स्रोत है जो प्राणी को क्रियाशील करता है। जैसे भोजन की आवश्यकता से भूख-चालक की उत्पत्ति होती है। भूख चालक उसे भोजन की खोज करने के लिए प्रेरित करता है।


title: अभिप्रेरण

text: पर्यावरण की वे वस्तुएं जिसके द्वारा प्राणी के चालकों की तृप्ति होती है, उद्दीपन कहलाती हैं। भूख एक चालक है, और भूख चालक को भोजन संतुष्ट करता है। अतः भूख चालक के लिए भोजन उद्दीपन है। आवश्यकता, चालक व उद्दीपन तीनों में सम्बन्ध होता है।


title: अभिप्रेरण

text: आवश्यकता, चालक को जन्म देती है। चालक बढे़ हुए तनाव की दशा है जो कार्य और प्रारम्भिक व्यवहार की ओर अग्रसर करता है। उद्दीपन बाहरी वातावरण की कोई भी वस्तु होती है जो आवश्यकता की सन्तुष्टि करती है और इस प्रकार क्रिया के द्वारा चालक को कम करती है।


title: अभिप्रेरण

text: प्रेरक शब्द व्यापक है। प्रेरकों को आवश्यकता, इच्छा, तनाव, स्वभाविक स्थितियाँ, निर्धारित प्रवृतियाँ, रूचि, स्थायी उद्दीपक आदि से जाना जाता है। यह किसी विशेष उद्देश्य की ओर व्यक्ति को ले जाते हैं। प्रेरणा, विचारों और व्यवहार को प्रभावित करती है। इसे एक चक्र के रूप में देखा जा सकता है। प्रत्येक व्यक्ति के अनुभवों कि प्रेरणा दूसरे को प्रभावित करती है। जो व्यवहार, विश्वासों, इरादों, और प्रयासों से बनता है। यह अभिप्रेरण से जुड़ा हुआ है


title: भूपेन्द्रनाथ बोस

text: भूपेन्द्रनाथ बोस (1859 - 1924) अविभाजित बंगाल के कृष्णनगर में एक कायस्थ परिवार में जन्में थे। भूपेन्द्रनाथ की शिक्षा कृष्णनगर और कोलकाता में हुई थी। वे संस्कृत और फारसी के विद्वान थे। छात्र जीवन में ही वे इंग्लैंड और यूरोप की यात्राएं कर चुके थे। कोलकाता से उन्होंने 1881 में एम.ए. और 1883 में वकालत परीक्षा पास की। कोलकाता में वकील के रूप में काम करने के दौरान वे राजनीतिक आन्दोलन की ओर मुड़ गए।


title: भूपेन्द्रनाथ बोस

text: 1905 के बंग-भंग के आदेश को रद्द कराने के लिए भूपेन्द्रनाथ बोस 1907 में प्रतिनिधि के रूप में इंग्लैंड गए। 1904 से 1910 तक बंगाल लेजिस्लेटिव कौंसिल के सदस्य के नाते उन्होंने आजादी के लिए आवाज उठाई और राष्ट्रीय आन्दोलन के काम में पूरी तरह जुट गए। वे अखबारों की स्वतंत्रता के पक्षधर थे। 1910 में बने प्रेस एक्ट को स्वीकृति मिलने पर उसका विरोध किया था।


title: भूपेन्द्रनाथ बोस

text: सुरेन्द्रनाथ बनर्जी, बिपिनचन्द्र पाल, बाल गंगाधर तिलक और अब्दुल रसूल उनके समकालीन राजनीतिज्ञ थे, परन्तु वे दादाभाई नौरोजी से सर्वाधिक प्रभावित रहे। उन्होंने 1922 में जिनेवा के अंतरराष्ट्रीय श्रम सम्मेलन में प्रतिनिधि के रूप में हिस्सा लिया।


title: भूपेन्द्रनाथ बोस

text: 1923 में वे बंगाल के राज्यपाल की एक्जीक्यूटिव कौंसिल के सदस्य बने। वे शिक्षा के मसलों से करीब से जुड़े रहे और उन्हें राष्ट्रीय संदर्भों में अधिक विकसित और सक्षम बनाने पर बल दिया। 1924 में अवसान के वक्त वे कलकत्ता विश्वविद्यालय के कुलपति के पद पर काम कर रहे थे।


title: टर्बोचार्जर

text: टर्बोचार्जर एक उपकरण होता है जिसके उपयोग से इंजन (अंतर्दहन इंजन) की शक्ति और दक्षता (एफिसिएन्सी) बढ़ाई जाती है। टर्बोचार्जर एक गैस संपीडक (कंप्रेसर) की मदद से इंजन में जाने वाली हवा की मात्रा और घनत्व बढ़ा देता है। इससे इंजन की कार्यक्षमता बढ़ जाती है। इसमें टरबाइन के द्वारा संचालित संपीडक का प्रयोग किया जाता है। टरबाइन इंजन से निकलने वाली एक्स्हौस्ट गैसों से चलती है।ABB Turbosystem


title: आर्थिक विचारों का इतिहास

text: इस लेख में आर्थिक विचारों के विकास का वर्णन किया जायेगा।


title: अमरवा बुजुर्ग

text: यह गाव भारत के उत्तर प्रदेश राज्य के कुशीनगर जिला मे तमकुहीराज तहसील् मे स्थित है


title: मंडरायल

text: मंडरायल (Mandrayal) भारत के राजस्थान राज्य के करौली ज़िले में स्थित एक गाँव है।


title: मंडरायल

text: मंडरायल मध्य प्रदेश की राज्य सीमा के पास बसा हुआ है। यह इसी नाम की तहसील का मुख्यालय भी है। बस्ती से पूर्व में चम्बल नदी बहती है, जिसके पार मध्य प्रदेश है। पास के शहरों में सबलगढ़, ग्वालियर और करौली आते हैं। यहाँ ब्रज भाषा का मिला जुला रूप देखने को मिलता है।ऐतिहासिक दृष्टि से यह नगर प्रसिद्ध है। मंडरायल कस्बे का नामकरण माण्डव्य ऋषि के नाम पर हुआ यहाँ का पहाड़ बन्द बालाजी व अरावली पहाडियाँ दर्शनीय है। निर्गुण जी की समाधि पर प्रतिवर्ष ज्येष्ठ माह में मेला लगता है। एम्बर के राजा पूरनमल ने 1534 में मुगलों के पक्ष में मंडरायल के युद्ध में लड़ाई लड़ी में थी। अगले साल, गुजरात के बहादुर शाह चित्तूर के किले को घेर लिया जिस पर हुमायूं ने खुद उसके खिलाफ लड़ाई की थी। रानी कर्मावती, राणा सांगा की विधवा राज्य-संरक्षक के रूप में चित्तौडगढ़ की शासक थी। मंडरायल दुर्ग को ग्वालियर दुर्ग की कुंजी कहा जाता है। भारमल के ज्येष्ठ भाई राजा पूरनमल हुमायूं का बयाना के किले पर अधिकार बनाने में सहायता करते हुए 1534 में मंडरायल की लड़ाई में मारे गए। उसका सूरजमल या सूजा नाम का बेटा था। लेकिन उसे राजा नहीं बनने दिया और उसके छोटे भाई राजा भीम सिंह को एम्बर का सिंहासन दे दिया गया। भीम सिंह के बाद उसके बेटे राजा रतन सिंह और राजा भारमल को राजा सन 1548, में राजा बना दिया गया था।


title: मंडरायल

text: मुख्य धार्मिक त्यौहार दीपावली, होली, गणगौर, तीज, गोगाजी, मकर संक्रान्ति और जन्माष्टमी है। हिंदू एवं मुस्लिम धर्म यहाँ के लोगों का मुख्य धर्म है।


title: मंडरायल

text: मंडरायल तहसील में कुल 23 ग्राम पंचायते है जो की इस प्राकर है: मंडरायल, रोधई, रानीपुरा, धोरेटा, ओंड, पंचौली, कसेड, राहिर, करनपुर, नानपुर, महाराजपुर, बहादरपुर, भांकरी, गुरदेह, वाट्दा, मोंगेपुरा, चंदेलीपुरा, टोडा, लांगरा, गढ़ी का गाँव, बुगडार, नीदर, दरगमा।


title: मंडरायल

text: करौली से मंडरायल जाने के लिए राजस्थान ग्रामीण रोडवेज बसों के संचालन के आलावा निजी बसों के माध्यम से जाया जा सकता है जिसकी हर आधे घंटे में सेवा उपलब्ध है और जयपुर जाने के लिए डायरेक्ट मध्य प्रदेश से वाया मंडरायल होते हुए करौली से जाती है जो की निजी बसों के द्वारा संचालन किया जाता है।


title: मंडरायल

text: चम्बल घाट, मंडरायल कस्बे से 5 किलोलीटर की दूरी पर स्थित है। यह घाट चम्बल नदी पर है जो राजस्थान और मध्यप्रदेश की सीमा बनाती है। इस पर बना लकड़ी के पुल दोनों राज्यों को जोड़ता है।बारिश के दिनों में चम्बल नदी उफान पर होती है तो वहाँ का नजारा देखने लायक होता है जिसे देखने के लिए काफी दूर दूर के पर्यटक आते हैं।


title: मंडरायल

text: रहू घाट मंडरायल कस्बे से 7-8 किलोमीटर दूर रान्चोली गाँव के पास चम्बल नदी के बींचो बींच एक झरने के आकार के रूप में चम्बल नदी पत्थरो के बीच से बह रही है जो नजारा देखने लायक है तथा पिकनिक स्पॉट के रूप में बहुत लोग लुफ्त उठाने यहाँ आते है


title: मंडरायल

text: मंडरायल का किला मंडरायल कस्बे के बीच में एक आयताकार पहाड़ी पर बना हुआ है जो की काफी सदियों पुराना है किले की मुख्य विशेषता किले के सूरज पोल पर सूर्य की किरण सूर्योदय से लेकर सूर्यास्त तक रहती है | कस्बे में प्राचीन समय से हिन्दू तथा मुसलमान संप्रदाय के लोग निवास करते है जो यह प्रतीत होता है की यहा के राजा महाराजो के द्वारा सभी धर्मो का सम्मान किया जाता था। किले में कुंड होने से प्रतीत होता है की प्राचीन समय में जलाशयों की उत्तम व्यवस्था थी और यहा प्राचीन शिव लिंग का मंदिर भी है जिससे प्रतीत होता है की समय समय पर धर्म को लेकर भी यहा विशेष कार्यक्रम हुए होगे। आज भी मंडरायल के लोग प्राचीन परंपरा को निभाते हुए किले में बने हुए शिव मंदिर की पूजा अर्चना करते है। प्रत्येक सोमवार को किले में पूजा करने वालो की काफी भीड़ लगी रहती है।सवाईमाधोपुर व करौली जिले के 926 गांवों को चम्बल का पानी उपलब्ध कराने के लिए चम्बल-सवाईमाधोपुर-नादौती पेयजल परियोजना को वर्ष 2004 में स्वीकृति मिली। चम्बल सवाई माधोपुर नदोती पेयजल परियोजना करौली जिले के मंडरायल तहसील में चम्बल नदी के पानी को लिफ्ट परियोजना के द्वारा पानी पीने योग्य हेतु मंडरायल घाटी के नीचे इस परियोजना की आधार शिला रखी गई थी। जिससे की करौली जिले के गाँवो के साथ साथ सवाई माधोपुर जिले के बहुत गाँव लाभान्वित होगे। नादौतीतहसील के पेयजल समस्या से जूझ रहे 61 गांवों में नादौती-सवाई माधोपुर पेयजल परियोजना के तहत पेयजल सप्लाई शुरू हो जाएगी।मंडरायल के नजदीकी हवाई अड्डे:


title: कंघा

text: कंघा या कंघी (comb) वह युक्ति है जिससे बाल एवं अन्य रेशों की सफाई की जाती है या उन्हें सीधा किया जाता है। पुरातत्वविदों द्वारा पाये गये सबसे पुराने सामानों में कंघा भी एक है। फारस के उत्खननों में कोई ५००० वर्ष पुराने एवं अत्यन्त उन्नत (refined) कंघे मिले हैं।


title: गणितीय तर्कशास्त्र

text: गणितीय तर्कशास्त्र (Mathematical logic) गणित की शाखा है किसका संगणक विज्ञान एवं दार्शनिक तर्कशास्त्र से निकट का सम्बन्ध है। तर्कशास्त्र का गणितीय अध्ययन तथा गणित के अन्य विधाओं में तर्कशास्त्र (formal logic) के अनुप्रयोग दोनो ही इसके अंतर्गत आते हैं।


title: गणितीय तर्कशास्त्र

text: प्राय: गणितीय तर्कशास्त्र को समुच्चय सिद्धान्त, मॉडल सिद्धान्त (model theory), रिकर्सन सिद्धान्त (recursion theory) तथा सिद्धि सिद्धान्त (proof theory) नामक क्षेत्रों में विभक्त किया जाता है।


title: गणितीय तर्कशास्त्र

text: गणितीय तर्कशास्त्र अपने आरम्भकाल से ही गणित के आधारशिलाओं (foundations of mathematics) के अध्ययन में सहायक सिद्ध हुआ है तथा उससे प्रेरणा पाता रहा है। इसका अध्ययन १९वीं शताब्दी के अन्तिम दिनों में आरम्भ हुआ। सबसे पहले इसके लिये ज्यामिति, अंकगणित और विश्लेषण के स्वयंसिद्धों (axioms) का विकास हुआ। २०वीं शती के आरम्भिक दिनों में डेविड हिल्बर्ट ने इसे गति प्रदान की। उन्होने 'फाउण्डेशनल सिद्धान्तों की समग्रता' (consistency of foundational theories) को सिद्ध करने का प्रोग्राम चलाया। कुर्ट गोडेल (Kurt Gödel), गरहर्ड जेन्तजेन (Gerhard Gentzen) एवं अन्य लोगों ने इस कार्य को और आगे बढ़ाया। समुच्चय सिद्धान्त के क्षेत्र में और कार्य हुए जिससे यह प्रदर्शित हुआ कि लगभग सम्पूर्ण सामान्य गणित को समुच्चयों के रूप में 'फॉर्मलाइज' किया जा सकता है।


title: हिन्दू स्वयंसेवक संघ

text: राष्ट्रीय स्वयंसेवक संघ (RSS) के विश्व भारत के अतिरिक्त अन्य देशों में काम हेतु राष्ट्रीय स्वयंसेवक संघ नाम से संगठन काम कर रहे हैं। राष्ट्रीय स्वयंसेवक संघ एक राष्ट्रवादी संघटन है जिसके सिद्धांत अखंड भारत हैं। यह राष्ट्रीय स्वयंसेवक संघ की अपेक्षा संघ या आर एस एस नाम से अधिक प्रसिद्ध है। इसकी शुरुआत 1925 में डा. केशव हेडगेवार द्वारा की गयी थी।


title: द मेट्रिक्स

text: "द मेट्रिक्स" () (1999) विज्ञान कथा पर आधारित एक एक्शन फ़िल्म है जिसका लेखन एवं निर्देशन लैरी तथा एंडी वाचोवस्की ने किया है तथा कियानू रीव्स, लॉरेंस फिशबर्न, कैरी-एन्नी मॉस, जो पैंटोलियानो एवं ह्यूगो वीविंग इसके मुख्य कलाकार हैं। इसे सर्वप्रथम 31 मार्च 1999 को अमेरिका में प्रदर्शित किया गया एवं फ़िल्मों, कॉमिक्स पुस्तकों, वीडियो गेमों तथा एनिमेशन की "द मेट्रिक्स" श्रृंखला की पहली कड़ी के रूप में उपयोग किया गया है।


title: द मेट्रिक्स

text: फ़िल्म एक भविष्य की व्याख्या करती है जिसमें मानवीय यथार्थ बोध वास्तविक रूप से मैट्रिक्स है: सजीव मशीनों द्वारा सृजित एक अनुकृत यथार्थ जो मानवीय जनसंख्या को शान्त तथा अधीन करने के लिए तब सक्षम होता है जब उनके शरीर की उष्मा तथा विद्युतीय अभिक्रिया का उपयोग उर्जा के स्रोत के रूप में किया जाता है। इस सत्य को जानने के बाद, कंप्यूटर प्रोग्रामर "नियो" को अन्य लोगों के साथ मशीनों के खिलाफ विद्रोह में शामिल किया जाता है जिन्हें "स्वप्न लोक" से मुक्त करके यथार्थ स्थिति में भेजा गया था। फ़िल्म सामग्री में कई संदर्भों को शामिल किया गया है जैसे - साइबरपंक एवं हैकर उपसंस्कृति, दार्शनिक तथा धार्मिक विचार, एवं "ऐलिसेज़ एड्वैन्चर्स इन वण्डरलैण्ड", हांगकांग एक्शन सिनेमा, स्पाघेटी वेस्टर्न्स, डिस्टोपियन कहानियां एवं जापानी एनिमेशन के प्रति आभार व्यतीत किया गया है।


title: द मेट्रिक्स

text: कंप्यूटर प्रोग्रामर थॉमस ए. एंडरसन (कियानू रीव्स) गुप्त रूप से नियो के उपनाम से एक हैकर के रूप में अपने जीवन को जी रहा था एवं उसकी अभिलाषा मेट्रिक्स के सत्य को जानने की थी। उसके कंप्यूटर पर गूढ़ संदेश के आने के साथ ही तीन विचित्र लोगों के साथ उसका सामना होता है, जो उसे रहस्यमय भूमिगत हैकर मॉर्फियस (लॉरेंस फिशबर्न) के पास ले जाते हैं जो उसे मेट्रिक्स के सत्य को जानने का प्रस्ताव देता है: लाल गोली खाकर सत्य को जाने या नीली गोली खाकर उसी दुनिया में लौट जाये जिसे वह जानता है। नियो प्रस्तावित लाल गोली को खाकर स्वीकृति प्रदान करता है और उसके पश्चात स्वयं को द्रव से भरे पॉड में पाता है जहां उसका शरीर समान पॉड वाले बृहद यांत्रिक टावर से तारों तथा नलिकाओं द्वारा संयोजित रहता है। संयोजन को विच्छेद कर दिया जाता है, मॉर्फियस के द्वारा उसके प्राण की रक्षा की जाती है तथा उसे वहां से दूर उसके होवरक्राफ्ट, "नेबुकनेज़र" पर ले जाया जाता है। नियो के उपेक्षित भौतिक शरीर को पुनर्जीवित किया जाता है तथा मॉर्फियस स्थिति की व्याख्या करता है।


title: द मेट्रिक्स

text: मॉर्फियस नियो को सूचित करता है कि यह 1999 नहीं बल्कि 2199 के आसपास की अवधि है और मानवता 21वीं सदी में सृजित प्रगतिशील मशीनों के खिलाफ युद्ध लड़ रही है। आकाश को मशीनों के सौर उर्जा की आपूर्ति से वंचित रखने की कोशिश में मानवों द्वारा सृजित घने काले बादलों से आच्छादित कर दिया गया है। मशीनों को मानव जाति के उर्जा के साथ नाभिकीय संलयन के साथ संवेदित किया जाता है और बाद में अगणित लोगों को पॉड में डालकर उनके जैवविद्युतीय तथा शरीर उष्मा को संचित कर उसे विकसित किया जाता है। जिस दुनिया में नियो जन्म के बाद निवास करता है, वह एक प्रकार का मेट्रिक्स है जो विश्व की एक भ्रमात्मक अनुकृत यथार्थ संरचना है जैसा कि 1999 में मशीनों ने मानवीय जनसंख्या को अपने अधीन करने के लिए बंदीगृह का निर्माण किया था। मॉर्फियस तथा उसका जत्था स्वतंत्र मानवों का समूह है जो दूसरों को मेट्रिक्स से वियोजित कर मशीनों के खिलाफ युद्ध में अपने जत्थे में भर्ती कर लेते हैं। मेट्रिक्स के भीतर, वे लोग इस अनुकृति के भीतर भौतिकी के नियम को तोड़ने के लिए आवश्यक गुणों की जानकारी का उपयोग करने में सक्षम है और इन्हें अतिमानवीय क्षमताओं को प्रदान किया जाता है। मॉर्फियस को विश्वास है कि नियो ही "सर्वशक्तिमान" है जो एक ऐसा व्यक्ति है जिसके बारे में यह भविष्यवाणी की जाती है कि वह मेट्रिक्स पर अपने असीम नियंत्रण से युद्ध को समाप्त कर सकता है।


title: द मेट्रिक्स

text: नियो को प्रशिक्षित कर जत्थे का सदस्य बना दिया जाता है। नियो के सर के पीछे एक सॉकेट होता है, जिसे पहले मेट्रिक्स से उसे संयोजित करने के लिए प्रयोग किया गया था, वह प्रत्यक्ष तौर पर उसके मस्तिष्क में ज्ञान या जानकारी को अपलोड करने की अनुमति देता है। इस प्रकार, वह कई प्रकार के मार्शल आर्ट्स को सीखता है एवं मेट्रिक्स के समान आभासी वास्तविकता में मॉर्फियस के साथ मुक्केबाजी में वह अपने कुंग फु कला का प्रदर्शन करता है और अपनी फुर्तीली गति से सभी को प्रभावित कर देता है। परवर्ती प्रशिक्षण में नियो को मेट्रिक्स में विद्यमान मूलभूत खतरों से परिचय कराया जाता है। वहां प्राप्त चोटें वास्तविक दुनिया में भी प्रदर्शित होती रहती है; यदि वह मेट्रिक्स में मारा जाता है तो उसका भौतिक शरीर भी मर जायेगा। उसे एजेंट की उपस्थिति के खतरे से आगाह किया जाता है जो तीव्र और शक्तिशाली सजीव कंप्यूटर प्रोग्राम के साथ मेट्रिक्स से जुड़े हुए किसी भी व्यक्ति के वास्तविक शरीर को अधीन कर लेने की क्षमता रखता है और जिसका लक्ष्य अनुकृति के लिए किसी भी खतरे को खोजकर विनष्ट कर देना है। मॉर्फियस को पूरा विश्वास है कि यदि नियो अपनी शक्तियों को "सर्वशक्तिमान" के रूप में पूरी तरह से समझ लेता है तो कोई भी उससे मुकाबला नहीं कर पाएगा।


title: द मेट्रिक्स

text: समूह मेट्रिक्स में प्रवेश करता है एवं नियो को ऑरेकल नाम की एक महिला से मिलाता है जिसने सर्वशक्तिमान के आने की भविष्यवाणी की थी। वह नियो को बताती है कि उसके पास मेट्रिक्स को परिवर्तित करने का वरदान है लेकिन वह किसी वस्तु, संभवतः अगले जीवन की प्रतीक्षा कर रहा है। उसके वक्तव्यों से नियो निओ इस नतीजे पर पहुंचता है कि वह सर्वशक्तिमान नहीं है। वह आगे कहती है कि मॉर्फियस नियो पर आंख मूंदकर इतना विश्वास करता है कि वह उसे बचाने के लिए अपने प्राण भी न्योछावर कर देगा।


title: द मेट्रिक्स

text: हैक किये गये टेलीफोन से वापसी के रास्ते जो कि मेट्रिक्स से निकासी के लिए सुरक्षित रास्ते का कार्य करता है, जिस जत्थे को एजेंट तथा स्वेट टीमों द्वारा हमले के लिए घात पर लगा दिया जाता है। एजेंट स्मिथ (ह्यूगो वीविंग) नियो को घेर लेता है लेकिन मॉर्फियस उससे उलझ जाता है और सभी लोगों को बाहर निकलने का आदेश देता है। मॉर्फियस स्वयं को बन्दी होने देता है ताकि नियो तथा अन्य बच सके। उन्हें बाद में पता चलता है कि उन्हें चालक सदस्य साइफर द्वारा धोखा दिया गया है जो यथार्थ जगत की कठिनाइयों के बजाय अज्ञानता से भरे काल्पनिक जगत का चयन करता है एवं इसलिए उसने मेट्रिक्स में स्थायी रूप से वापस जाने के बदले मॉर्फियस को सौंपने का समझौता किया है। साइफर हार जाता है लेकिन उससे पहले उसकी धोखेबाजी की वजह से नियो, ट्रिनिटी (कैरी-एन्नी मॉस), टैंक तथा मॉर्फियस को छोड़कर बाकी सभी चालक सदस्यों की मौत हो जाती है। उस समय मॉर्फियस मेट्रिक्स के भीतर सरकारी भवन में कैद रहता है। एजेंट उससे ज़ायॉन के मुख्य द्वार के एक्सेस कोड के सन्दर्भ में जानकारी प्राप्त करना चाहते है जो यथार्थ जगत में वियोजित मानवों का भूमिगत आश्रय है। नियो तथा ट्रिनिटी मेट्रिक्स में वापस आते है और उस सरकारी भवन में तूफ़ान मचाकर अपने नेता को बचा ले जाते हैं। नियो मेट्रिक्स के अनुकुल परिवर्तन के साथ अधिक आत्मविश्वासी तथा परिचित हो जाता है और अन्तत: एक एजेंट द्वारा उस पर चलाई गई गोलियों से खुद को बचा लेता है। मॉर्फियस तथा ट्रिनिटी भूमिगत रेलवे के टेलीफोन के ज़रिए मेट्रिक्स से बाहर निकल जाते है लेकिन इससे पहले कि नियो निकल पाए, एजेंट स्मिथ उसे घेर लेता है। वह उससे मुकाबला करता है और अन्त में स्मिथ को हरा देता है लेकिन एजेंट के दूसरे शरीर को ग्रहण करने से पहले निकल भागता है।


title: द मेट्रिक्स

text: जैसे ही नियो शहरों के बीचोबीच दूसरे टेलीफोन निकासी की ओर भागता है वैसे ही एजेंटों के द्वारा उसका पीछा किया जाता है जबकि "सेंटिनेल" मशीन "नेबुकनेज़र" की यथार्थ जगत में स्थित स्थान पर जमा होते है। नियो एक निकासी तक पहुंचता है, लोकिन एजेंट स्मिथ द्वारा घेर लिया जाता है और गोली से मारा जाता है। ट्रिनिटी नियो के कान में धीरे से कहती है कि उसे ऑरेकल ने कहा था कि उसे सर्वशक्तिमान से प्रेम होगा, संकेत करते हुए कि वह नियो ही है। वह उसके मृत्यु को अस्वीकार कर देती है और उसे चूम लेती है। नियो की हृदय गति फिर से दौड़ने लगती है और मेट्रिक्स के भीतर, नियो पुर्नजीवित होता है, एजेंट उस पर गोलियां चलाते हैं, लेकिन वह अपने एक इशारे से गोलियों को रुकने का आदेश देकर उन्हें रोक देता है। नियो मेट्रिक्स को संघटित हरे संकेत के रूप में पहचानने में सफल होता है जो कि यथार्थ है। एजेंट स्मिथ उसे मारने का अंतिम प्रयास करता है, लेकिन उसके मुक्के को सहजता से अवरूद्ध कर दिया जाता है और नियो उसे समाप्त कर देता है। अन्य दो एजेंट वहां से भाग जाते है और नियो सही समय पर जहाज के इएमपी हथियार से सेंटिनेल मशीन को विनष्ट करने के लिए यथार्थ जगत में लौट आता है जिसने पहले से क्राफ्ट के यान को तोड़ दिया था। एक संक्षिप्त उपसंहार में दिखाया जाता है कि नियो, मेट्रिक्स में आपस आ जाता है, टेलीफोन के माध्यम से वादा करता है कि वह मेट्रिक्स में बन्दी लोगों को दिखाएगा कि कुछ भी संभव है। वह फोन रख देता है और अनंत अकाश में उड़ जाता है।"द मैट्रिक्स" वार्नर ब्रदर्स तथा ऑस्ट्रेलियन विलेज रोडशो पिक्चर्स का एक सहनिर्माण था और लगभग सभी दृश्य ऑस्ट्रेलिया के सिडनी में फॉक्स स्टूडियो के साथ-साथ इसी शहर में भी में फ़िल्माएं गए थे। शहर की महत्वपूर्ण पहचानों को शामिल नहीं किया गया ताकि जातीय अमेरिकन सेटिंगों को बनाये रखा जा सके। इसके बावजूद, सिडनी हार्बर ब्रिज, एजंक ब्रिज, एडब्लूए टावर, मार्टिन प्लेस तथा कॉमनवेल्थ बैंक ब्रांच आदि कुछ दृश्यों में दिखाई पड़ते हैं और ऐसे ही कुछ दृश्य जिसमें टेलस्ट्रा का सिडनी कार्यालय तथा आईबीएम कार्पोरेशन का साइनबोर्ड शामिल है। अन्य संकेतों के रूप में बायें हाथ की तरफ ट्राफिक बहाव तथा ऑस्ट्रेलियाई अंग्रेज़ी का प्रयोग जैसे "लिफ्ट" और "ऑथोराईस्ड" (अमरीकी अंग्रेज़ी में "एलिवेटर" तथा "ऑथराइज़्ड")।


title: द मेट्रिक्स

text: निर्देशकों के अपने शहर शिकागो, इलिनोइस के सूक्ष्म नॉड्स को शिकागो आकाशीय रेखा, शहर के नक्शे के सूक्ष्मरूप से स्थापित तस्वीर के माध्यम से शामिल किये गये थे, भूमिगत रेलपथ में नियो तथा स्मिथ के बीच के लड़ाई के दौरान, जिसे "लूप" कहा गया है, स्थान जैसे कि एडम्स स्ट्रीट ब्रिज, कुएं तथा झील, फ्रैंकलीन तथा इरी, स्टेट एवं बाल्बो और वाबाश एवं झील भूमिगत रेलवे के गंतव्य के रूप में दिखाया गया है।


title: द मेट्रिक्स

text: छत के उपर का सेट जिसे ट्रिनिटी एजेंट जोन्स से बचने के लिए फ़िल्म के प्रथम दृश्य में उपयोग करती है "डार्क सिटी" के निर्माण का बाकी अंश था जिसे फ़िल्म के कथानक की समानता के आधार पर चिन्हित कर रखा गया था। "द आर्ट ऑफ द मेट्रिक्स" के अनुसार फ़िल्म का एक पूरा दृश्य तथा कई प्रकार के एक्शन के छोटे-छोटे दृश्य फाइनल कट से पहले हटा दिए गए थे जिन्हें आज तक प्रदर्शित नहीं किया गया।


title: द मेट्रिक्स

text: वाचोवस्की भाइयों ने इस बात पर ध्यान दिया था कि सभी शामिल लोग फ़िल्म के कथानक पृष्ठभूमि को समझें। उदाहरण के लिए, फ्रांसीसी दार्शनिक जीन बाउड्रीलार्ड की 1981 की एक रचना, "सिमुलाक्रा एंड सिमुलेशन" नामक फ़िल्म के पहले दृश्य में डिस्क को छुपाने के लिए जिस पुस्तक का प्रयोग किया गया था वह सभी प्रमुख चरित्र तथा सदस्य को अध्ययन के लिए आवश्यक था।